Bivši predsjednik Srbije - Tadić: Stanje na sjeveru Kosova posljedica predizbornih interesa Vučića i Kurtija | Info-ks.net\n29.09.2021 u 12:00\nBivši predsjednik Srbije Tadić: Stanje na sjeveru Kosova posljedica predizbornih interesa Vučića i Kurtija\nPredsjednik Socijaldemokratske stranke Boris Tadić ocjenio je da je situacija na graničnim prijelazima Jarinje i Brnjak "direktna posljedica interesa" koji se tiču predizbornih kampanja premijera Kosova Albina Kurtija i predsjednika Srbije Aleksandra Vučića, a nimalo interesa običnih ljudi, prenosi N1.\n„Suština ove situacije je upotrebna vrijednost ovog spora i ljudi na prijelazima u svrhu uspjeha Kurtija na predstojećim lokalnim izborima na Kosovu i Vučića na parlamentarnim i predsjedničkim u Srbiji“, rekao je bivši predsjednik Srbije za Danas.\nTadić je kazao da on, lično, ne bi dopustio da pitanje automobilskih tablica ostane neriješeno, ako to Srbiju dovodi u nepovoljnu poziciju i drugoj strani ostavlja prostor za akciju, koju je putem specijalnih policijskih jedinica Kosova - Rosu izveo Kurti.\nTadić, koji je nekada bio predsjednik Srbije, rekao je da bi Vučić trebalo da razgovora sa ljudima koji donose odluke, a ne sa ambasadorima i drugim posrednicima, pošto to ne donosi nikakav rezultat već doprinosi „sebičnim interesima Vučića i Kurtija“.\nBoris TadićAleksandar VučićAlbin KurtiSjever Kosova


Studiranje u Austriji na engleskom jeziku | Destinacije studiranja Austrija |\n25 Maj 2021 | Elena Simic\nAustrija je oduvek predstavljala jedan od obrazovnih centara Evrope i mesto koje je vekovima okupljalo ljude koji su želeli da steknu kvalitetno obrazovanje i veoma cenjenu diplomu.\nDanas su Austrija i njeni gradovi poput carskog Beča, renesansnog Graca, alpskog Inzbruka i Mocartovog rodnog mesta Salcburga, veoma atraktivne studentske destinacije u Evropi.\nVrhunski uslovi studiranja, vešto osmišljeni studijski programi, cenjene institucije i kvalifikacije mogu biti glavni razlozi zašto se veliki broj međunarodnih studenata odlučuje za ovu centralnoevropsku državu kao destinaciju studiranja.\nPored toga, vredno je pomenuti da je Beč godinama proglašavan najboljim gradom za život na svetu. Austrija generalno nudi visok kvalitet života, naverovatnu prirodu i bogat kulturni i društveni život.\nStudiranje u Austriji je privlačno studentima koji govore nemački jezik, ali takođe i onima koji žele da studiraju na engleskom jeziku, jer je sve veća ponuda programa na engleskom jeziku koju nude obrazovne institucije.\nStudije na državnim obrazovnim institucijama\nUslovi za upis na državne univerzitete u Austriji\nZa upis studija na državnim institucijama u Austriji, potrebno je ispuniti određene uslove. Dva glavna uslova koja se traže su da student ima odgovarajući nivo obrazovanja i da ima dovoljno znanje jezike na kome se izvodi nastava.\nPored ovih glavnih uslova, austrijski univerziteti imaju dodatne uslove koje studenti moraju ispuniti. Međunarodni studenti koji dolaze iz trećih zemalja, odnosno oni koji ne dolaze iz država članica Evrpske unije, Evropske ekonomske zone i Švajcarske, moraju dokazati da je njihova diploma srednje škole ili fakulteta dovoljna za upis na željene studije.\nDakle, treba da dokažu da sa stečenim obrazovanjem, mogu da upišu isti takav ili sličan program u državi u kojoj su stekli prethodni nivo obazovanja, u upisnom roku u kome žele da započnu studije u Austriji.\nTo se može dokazati na više načina, jedan od njih je da na odgovarajućoj visokoškolskoj ustanovi u svojoj zemlji dobiju potvrdu da ispunajvaju uslove za upis na isti program koji žele da upišu u Austriji. U nekim državama takvu potvrdu izdaju centralizovane institucije za polaganje prijemnog ispita. Druga opcija, za one koji ne mogu dobiti takvu potvrdu je da pristupe prijemnom ispitu odgovarajućeg programa u svojoj državi, da se upišu na program i na taj način dokažu da je njihova diploma srednje škole ili fakulteta dovoljna za upis takvog programa.\nPored ovog uslova, za određeni broj programa na državnim institucijama postoji i prijemni ispit koji studenti moraju da polože, kako bi mogli da se upišu na program. Ovo je uobičajena upisna procedura i za osnovne i za postdiplomske studije, međutim ne traži se za sve programe koji se nude.\nPonuda studijskih programa na engleskom jeziku\nVećina studijskih programa na državnim univerzitetima u Austriji, se nudi na nemačkom jeziku i za upis je neophodno dobro vladanje nemačkim jezikom i položen međunarodno priznat test nemačkog jezika. Obično se traži minimum C1 znanje jezika.\nPonuda programa osnovnih akademskih studija na engleskom jeziku na državnim institucijama je veoma oskudna, ali ipak postoje programi koji se nude u potpunosti na engleskom jeziku ili u kombinaciji sa nemačkim jezikom. To su uglavnom engleske i američke studije, jezici, prevođenje ili pojedini programi iz oblasti biznisa, transnacionalnih komunikacija ili međunarodnih studija.\nPostoji mnogo veća ponuda programa na engleskom jeziku na nivou postdiplomskih studija. Većina univerziteta nudi master programe na engleskom jeziku, to mogu biti zajednički međunarodni programi, kao i regularni master programi.\nStudenti ne mogu pronaći programe na engleskom jeziku u svim oblastima studiranja, ali neke od najpopularnijih oblasti gde je ponuda programa veća su studije u oblasti biznisa, ekonomije, menadžmenta i marketinga. Osim toga nude se i brojni programi u oblasti računarstva i informacionih sistema, kao i programa inženjerstva i tehnologije kao što su biotehnologije, hemijski i farmaceutski inženjering, klimatske promene i tehnologije zaštite životne sredine. Programi prirodnih i društvenih nauka se takođe nude na engleskom jeziku, a popularne oblasti su geo nauka, matematika, političke i ekonomske nauke i pravne filozofije, fizike, tehničke hemije, atmosferskih nauka, meteorologije itd.\nKako bi se upisao na neki program koji se izvodi na engleskom jeziku, student mora da dokaže svoje jezičke veštine. Neki univerziteti zahtevaju B2 nivo znanja engleskog jezika za osnovne akademske i master studije, što je ocena od 5.5 do 6.5 na IELTS testu, od 85 bodova na TOEFL testu ili ekvivalent na Cambridge testovima. Međutim, većina univerziteta ima strožije uslove za upis master studija, i uglavnom se traži nivo C1, odnosno od 7.0 na IELTS testu, 95-100 na TOEFL testu ili ekvivalent na Cambridge testovima engleskog jezika.\nKao i kod sertifikata za nemački jezika, neki univerziteti prihvataju i rezultat koji je star do 3 godine.\nStudije na privatnim obrazovnim institucijama\nZa studente koji su zainteresovani za studije na engleskom jeziku, postoji ponuda privatnih institucija u Austriji. Neki od njih su naše partnerske institucije, ove škole nude sve programe na engleskom jeziku i studenti takođe treba da dokažu da imaju dovoljno znanja engleskog jezika kako bi se upisali na željeni program. Uslov je uglavnom B2 nivo za osnovne studije, dakle oko 6.0 na IELTS-u ili od 76 – 80 na TOEFL testu, dok se za master studije uglavnom traži C1 nivo, što je 6.5 na IELTS testu i oko 88 na TOEFL testu.\nGlavne olakšice su to što studenti iz trećih zemalja ne moraju da dokazuju da mogu da se upišu na studije u svojim zemljama i ne zahtevaju polaganje prijemnog ispita, pa je sam proces upisa u velikoj meri jednostavniji.\nWebster University je veoma cenjen američki univerzitet koji se nalazi u Beču. Ovaj univerzitet nudi osnovne akademske i master studije na engleskom jeziku, pretežno u oblastima biznisa i menadžmenta, međunarodnih odnosa, marketinga i medija, strateških komunikacija kao i psihologije. Najveća prednost ovog univerziteta su dualno priznate diplome, što znači da studenti koji završe studije na ovom univerzitetu stiču diplomu koja je akreditovana kako u Austriji, tako i u Sjedinjenim Američkim Državama.\nModul University je privatni univerzitet iz Beča koji postoji više od jednog veka. To je vodeća privatna institucija u Austriji koja nudi osnovne akademske, master i doktorske studije na engleskom jeziku iz brojnih oblasti, kao što su međunarodni menadžment, medijske tehnologije, turizam i ugostiteljstvo, održivi razvoj i javna uprava. Studijski programi koji se nude imaju brojne specijalizacije, pa studenti sa sigurnošću mogu pronaći program koji im savršeno odgovara.\nMCI je preduzetnička škola koja se nalazi u gradu Inzbruku i veoma je cenjena i visoko rangirana među privatnim obrazovnim institucijama. MCI nudi osnovne akademske i master programe na engleskom jeziku. Škola nudi programe u oblasti biznisa i menadžmenta, marketinga, inženjerstva i tehnologija, turizma, društvenih nauka itd. Škola je veoma poznata zbog dobre povezanosti sa industrijom i zbog jakog fokusa na istraživanja i razvoj.


PCVesti - Iskustvo tokom rada sa aplikacijama i video striminga određuju lojalnost korisnika\nby newsmasteron 07.09.2016\nNovi oblici ponašanja u radu sa video aplikacijama uzrokuju probleme na pametnim telefonima uprkos unapređenju mreže\nPosmatrajući korisnike pametnih telefona globalno, dve petine njih se suočava sa više od 11 problema na nedeljnom nivou, što je udvostručilo broj korisnika koji razmišljaju o promeni operatora\nNet Promoter Scores (NPS) alati više nisu dovoljni da zadrže lojalnost korisnika\nKada je reč o mobilnom širokopojasnom internetu, lojalnost korisnika više nije ono što je nekada bila. Kako se menja ponašanje korisnika pametnih telefona, tradicionalna merenja više nisu dovoljna da utvrde da li korisnicima i dalje odgovara ponuda njihovih operatora, pokazuje novo Consumer Lab istraživanje kompanije Ericsson.\nIako su mobilne mreže značajno unapređene od 2013. godine na ovamo, broj korisnika pametnih telefona koji se na dnevnom nivou suočavaju sa problemima nije se promenio. Jedan od ključnih razloga za to je novo ponašanje u gledanju video sadržaja širom sveta: počevši od Južne Koreje, gde jedna trećina korisnika pametnih telefona gleda video sadržaj koji drugi korisnici uživo emituju, do SAD-a gde 14% ispitanika koristi aplikacije za prenos video sadržaja uživo.\nDok se ponašanje potrošača promenilo, opšte korišćeni mehanizmi za merenje lojalnosti korisnika u telekomunikacionoj industriji se nisu menjali. Izveštaj „Iskustvo oblikuje lojalnost korisnika mobilnih telefona“ pokazuje da Net Promoter Scores (NPS) alati ne mogu da utvrde preference korisnika u pogledu mobilnih operatora, prvenstveno jer ne uzimaju u obzir njihova očekivanja u pogledu mrežnog učinka koja su se promenila, što je rezultat novih obrazaca ponašanja u korišćenju aplikacija za video striming.\nIstraživanje pokazuje da korisnici pametnih telefona koji se suočavaju sa 11 ili više problema na nedeljnom nivou duplo češće razmišljaju o promeni operatora. Ono što zabrinjava je da dve petine korisnika pametnih telefona tvrdi da imaju 11 ili više problema na nedeljnom nivou, a da problemu u video strimingu postaju sve češći.\nOvo istraživanje daje šest različitih profila lojalnosti kako bi se odredili različiti motivi i preference korisnika pametnih telefona ka njihovim operatorima. U mnogim slučajevima, korisnici koji kažu da bi preporučili svoje operatore ne bi to uradili jer imaju preferencu ka operatoru, već zato što ne vide bolju alternativu.\nTakođe, istraživanje pokazuje da iskustvo korišćenja širokopojasnog mobilnog interneta je i dalje glavni faktor za povećanje lojalnosti korisnika pametnih telefona ka operatorima. Međutim, to je uobičajeni izvor nezadovoljstva za 73% korisnika širom sveta.\nKorisnici pametnih telefona primenjuju sopstvene kriterijume kada ocenjuju iskustvo korišćenja širokopojasnog mobilnog interneta, a ti kriterijumi se zasnivaju na učinku aplikacija, naročito da li ima prekida u video strimingu ili kojom brzinom korisnici mogu da aplouduju sadržaj koji žele da podele na svojim društvenim mrežama. Korisnike pametnih telefona među milenijalsima (starosti 18- 24 godine) prvenstveno zanima da od svojih operatora saznaju kakav je kvalitet video striminga na njihovim omiljenim društvenim mrežama i aplikacima, a manje ih interesuju brojčane vrednosti mreže, pokazalo je istraživanje.\n„Kako se pojavljuju nove aplikacije i ponašanje korisnika video sadržaja se menja, mrežne performanse će postajati sve važnije i odlučivaće o tome koliko će korisnici pametnih telefona biti lojalni svojim operatorima“, rekao je Džesmit Sin Seti, viši savetnik za Ericsson Consumer Lab.\nZaključci iz istraživanja odnose se na 650 miliona korisnika pametnih telefona na 14 tržišta: Brazil, Kina, Nemačka, Indija, Indonezija, Irska, Oman, Poljska, Rusija, Švedska, Južna Koreja, Ukrajina, SAD i Ujedinjeno Kraljevstvo.\nOvo istraživanje uključuje kvalitativno i kvantitativno ispitivanje, kao i merenje na samim uređajima. Ukupno 30 korisnika pametnih telefona iz Južne Koreje, SAD i Ujedinjenog Kraljevstva učestvovalo je u detaljnim ispitivanjima obavljenim uživo.\nU februaru 2016. godine, 1.000 korisnika pametnih telefona na 14 tržišta širom sveta je učestvovalo u onlajn istraživanju (izuzev Indije gde je ispitano 2.000 osoba). U istraživanju je učestvovalo ukupno 15.000 korisnika iPhone i Android uređaja starosti između 18 i 69 godina iz sledećih zemalja: Brazil, Kina, Nemačka, Indija, Indonezija, Irska, Oman, Poljska, Rusija, Švedska, Južna Koreja, Ukrajina, SAD i Ujedinjeno Kraljevstvo. Svi ispitani korisnici aplikacija za pametne telefone koriste širokopojasni mobilni internet makar jednom nedeljno.\nStavovi iskazani u ovom istraživanju odnose se na 650 miliona korisnika pametnih telefona na 14 tržišta.\nPaneli za merenje na samim uređajima korišćeni su na 11.500 korisnika Android uređaja u Južnoj Koreji i SAD-u kako bi se zabeležila sve interakcije koju korisnici imaju sa svojim pametnim telefonima (agencija Nielsen je prikupljala podatke u oktobru 2015. godine).\nKompanija Ericsson je pokretačka snaga za umreženo društvo – globalni lider u komunikacionim tehnologijama i uslugama. Naša dugoročna saradnja sa svim većim telekomunikacionim operaterima na svetu, omogućuje ljudima, kompanijama i organizacijama da ispune svoj potencijal i stvore održivu budućnost.\nNaši servisi, softverska rešenja i infrastruktura, posebno u mobilnim, širokopojasnim, kao i cloud rešenjima, pružaju mogućnost za industriju telekomunikacija, kao i druge sektore, da obezbede bolje poslovanje, povećaju efikasnost, unaprede korisničko iskustvo i iskoriste nove mogućnosti.\nSa oko 115.000 profesionalaca i klijenata u 180 zemalja, povezujemo naše globalno prisustvo i lidersku poziciju u tehnologijama i servisima. Mi održavamo mreže koja povezuje više od 2,5 milijardi pretplatnika. Četrdeset procenata mobilnog saobraćaja u svetu odvija se kroz mreže koje koriste opremu i rešenja kompanije Ericsson. Naše investicije u istraživanja i razvoj govore u prilog tome da su naša rešenja, kao i naši klijente, za nas uvek na prvom mestu.\nKompanija Ericsson je osnovana 1876, sa sedištem u Stokholmu. Neto prodaja u 2015. iznosila je 29,4 milijardi američkih dolara (246,9 milijardi kruna). Kompanija je registrovana je na berzama NASDAQ OMX Stockholm i NASDAQ New York.\nIzvor : Chapter Four Communications\nApple Watch Series 2 Release Date, Price and Specs – CNET


NOVI KORONA PRESEK Manji broj novozaraženih, ali ne opuštajte se\nU poslednja 24 sata u Srbiji je na korona virus testirano 4.874 osoba, od kojih je pozitivno 69, dok su, nažalost, dve osobe preminule.\nJuče je, od ukupno 6.960 testiranih, bilo 77 potvrđenih slučajeva, tri osobe su preminule, dok je šest bilo na respiratorima.\nPRELEŽALI STE KORONU, ALI TEGOBE NE PRESTAJU Aplikacija za praćenje post-kovid pacijenata od sutra počinje sa radom i daje odgovore na DVA VAŽNA PITANJA\nBrnabić: Plašim se sledećeg talasa\nPremijerka Srbije Ana Brnabić izjavila je da će Krizni štab do 1. avgusta dati preporuku građanima o trećoj dozi vakcine protiv virusa korona.\nOna je rekla da će Nacionalno telo za vakcinaciju do 23. jula dati svoje mišljenje o trećoj dozi Kriznom štabu, nakon čega će Krizni štab dati preporuku građanima.\nPrema njenim rečima, Nacionalno telo za vakcinaciju trenutno radi studije i to na osnovu studija proizvođača, iskustava drugih zemalja, ali i iskustva stečenog u našoj zemlji.\nKada je reč o vakcinaciji, premijerka kaže da je u ovom trenutku vakcinisano 48,6 odsto punoletnih građana i ocenjuje da imunizacija u našoj zemlji ide teško i polako.\n- Plašim se sledećeg talasa - navodi Brnabić i ukazuje da je velika razlika između sredina gde je veći broj vakcinisanih.\nPreležali ste koronu, test je negativan, ali vi i dalje osećate tegobe i imate dilemu da li je potrebno da se javite lekaru? Od sada, sve što se dešava nakon preležane bolesti, moći ćete da beležite, da se konsultujete i informišete putem aplikacije koja sutra počinje sa radom.\nAplikacija za praćenje zdravstvenog stanja pacijenata koji su preležali kovid-19 zvanično počinje sa radom, a kako za "Blic" kaže član Kriznog štaba, Prof. dr Goran Stevanović, direktor Klinike za infektivne i tropske bolesti KCS, aplikacija je spremna za upotrebu i može joj se pristupiti preko portala e-zdravlje, putem računara ili pametnog telefona.\nU moru dezinformacija, ili neinformisanosti pojedinog dela javnosti, dobro je imati uvid kako u tok bolesti, tako i nakon preležanog virusa, kada se kod pojedinih pacijenata javljaju tegobe.


Etihad Airways spremio uslove za ulaganje u Alitaliju - Aviokarta.net\nVesti » Etihad Airways spremio uslove za ulaganje u Alitaliju\nEtihad Airways spremio uslove za ulaganje u Alitaliju\nEtihad Airways je u saopštenju za mediji izneo informaciju da su višemesečni pregovori sa italijanskom aviokompanijom Alitalia ušli u završnu fazu.\nAviokompanija iz Ujedinjenih Arapskih Emirata je pripremila uslove pod kojima će uzeti učešća u privatizaciji i ujedno spašavanju Alitalije od bankrota.\nU saopštenju nisu precizirani uslovi, ali se navodi da je sledeći na upravnom odboru Alitalije i na njenim akcionarima da prihavate ovaj predlog nakon čega će Etihad pripremiti finalnu dokumentaciju koja će omogućiti realizaciju predložene transakcije.\nNavodi se takođe da će ulaganje u Alitaliju biti urađeno u skladu sa pravilima Evropske unije.\nPredsednik i generalni direktor Etihad Airwaysa Džejms Hogan je izjavio da je oduševljen što mogu da krenu dalje u ovom poslu i da se raduje uspešnom okončanju predložene transakcije sa Alitalijom.\n"Dokapitalizacija Alitalije je ulaganje koje je dobro ne samo za dve aviokompanije već će otvoriti još veće mogućnosti za putovanja zbog posla ili odmora do i od Italije, što je još važnije", rekao je Hogan.\n"Ovo je izvanredan ishod za Alitaliju. Investicija će nam omogućiti finansijsku stabilnost i potvrdiće ključnu ulogu Alitalije u avioindustriji i turizmu", nije krio svoje oduševljenje Gabriele Del Torchio, generalni direktor Alitalije.\nEtihad Airways već poseduje nekoliko evropskih aviokompanija: Aer Lingus, Air Berlin, Air Serbiju i Etihad Regional (Darwin Airline), a zbog netransparentnog načina poslovanja je već neko vreme pod istragom Evropske komisije. Potencijalno ulaganje u Alitaliju izazvalo je žestoko protivljenje velikih evropskih aviokompanija.


NOVI ZAKON O NEPOGODAMA Marić: Akcenat je na preventivi, tamo gde smo zakazali 2014.\nNačelnik Sektora za vanredne situacije Predrag Marić izjavio je danas da je pripremljen Nacrt zakona o smanjenju rizika od elementarnih nepogoda i upravljanja vanrednim situacijama, a da je suština novog zakonskog rešenja preventiva.\n- Akcenat je na preventivi, tamo gde smo najslabiji i gde smo zakazali 2014. godine - rekao je Marić novinarima na otvaranju stručnog skupa na temu izrade Nacionalne procene o ugroženosti-rizika Republike Srbije, istakavši da je Nacrt rađen od avgusta do decembra prošle godine i da je pripremljen u saradnji sa Kancelarijom za obnovu.\nOn je istakao da je novim Nacrtom zakona predviđeno formiranje Direkcije za smanjenje rizika i upravljanje vanrednim situacijama kao posebne organizacije vezane direktno za Vladu Srbije.\n- Radimo sve u duhu "Sendai okvira" (za smanjenje rizika katastrofa za period 2015–2030), kao strateškog dokumenta UN - rekao je Marić, izrazivši nadu da smo lekcije iz 2014. godine naučili i da ćemo uspeti da ih primenimo kroz zakonska rešenja i da se pripremimo za godine koje su pred nama, a koje će definitivno obeležiti vanredne situacije, bilo da je reč o poplavama, požarima, zemljotresima...\nOn je istakao i da se zna da će zakon biti usvojen nakon izbora.\nPoplave u Obrenovcu 2014. godine\n- Što se nas tiče, mi smo posao završili i željno očekujemo da dođe do njegovog usvajanja - rekao je Marić, ocenjujući da je neophodno da se nastavi finansijsko ojačavanje te službe.\nPrema njegovim rečima, neophodno je da ta služba ima kontinuitet u finansiranju u godinama pred nama i da ispravlja greške koje smo, a pre svega u preventivi, pravili.\n- U Srbiji se popravlja kvalitet reagovanja, ali se u preventivnom smislu nije puno toga pozitivnog dešavalo i to hoćemo da promenimo - rekao je Marić.\nZamenik šefa Misije OEBS Majkl Ujahara rekao je da OEBS reformu sektora bezbednosti vidi pre svega kao prioritet za izgradnju poverenja i saradnje u Srbiji i regionu.\nUjahara je dodao da OEBS i ministarstvo već više godina uspešno šaradjuju u uključenju sistema za upravljanje vanrednim situacijama u Srbiji.\nStručni skup organizovali su Sektor za vanredne situacije MUP-a u saradnji sa OEBS-om.


Zdravlje Autor:Ana Kalaba06. maj. 202019:53\nU iščekivanju vakcine protiv kovida 19, gotovo svakodnevno se u javnosti plasiraju informacije o postojećim lekovima koji pomažu u tretiranju bolesti. Pominju se lekovi koji se inače koriste za malariju, ebolu, za HIV, pa čak i za gorušicu. Šta od svega toga ima smisla? Pitali smo prof. dr Natašu Jovanović Lješković, dekanku Farmaceutskog fakulteta Novi Sad.\nIz Svetske zdravstvene organizacije napominju da, kad je u pitanju koronavirus, još ne postoji ni lek ni vakcina, ali širom sveta istražuje se delotvornost više od 150 različitih, uglavnom postojećih lekova koji se koriste kod drugih bolesti. Akcenat je na antiviralnim lekovima koji direktno utiču na sposobnost virusa da se razvije unutar tela i onima koji umiruju i jačaju imuni sistem kako bi mogao da pruži adekvatan odgovor u borbi s virusom.\n„Možda da započnemo ovaj razgovor molbom svim građanima da ništa ne rade na svoju ruku, preventivno ili terapijski, već isključivo pod nadzorom lekara. Oprez je potreban kod svih ovih lekova jer njihov terapijski efekat i bezbednost tek treba da budu potvrđeni. Zato se terapija mora davati pod strogim lekarskim nadzorom i najčešće u bolničkim uslovima“, upozorava prof. dr Nataša Jovanović Lješković, koja je u razgovoru za portal Nova.rs objasnila kako je moguće da je toliko lekova u opticaju i kako zapravo funkcionišu oni koji se pominju kao najjači postojeći aduti u lečenju infekcije koronavirusa.\nNe koriste sve zemlje iste lekove\n„Ovo je novi virus, nova bolest i kako su se u mesecima borbe sa pandemijom naučnici i zdravstveni radnici upoznavali sa virusom i kliničkom slikom bolesti, tako su se i prilagođavali terapijski protokoli i birali odgovarajući lekovi. Izbor lekova se vršio među postojećim odobrenim lekovima za neke druge bolesti, a za koje se na osnovu njihovog mehanizma delovanja i dotadašnjeg poznavanja virusa moglo zaključiti da bi imali pozitivan efekat u lečenju kovida 19. Praktično se situacija menjala iz nedelje u nedelju, ali i od zemlje do zemlje, pa nisu svi koristili iste lekove, nego smo praktično imali jednu kliničku studiju u realnom vremenu“, ukazuje dr Jovanović Lješković.\nA šta nas deli od toga da neki od ovih lekova bude i zvanično preporučen za terapiju? Dekanka objašnjava da rezultati tek treba da se sumiraju, kako iz brojnih terapijskih protokola u različitim zemljama tako i iz velikog broja započetih kliničkih studija. „Tek tada ćemo znati da li neki od postojećih kandidata može biti i registrovan kao zvaničan lek za terapiju infekcije kovid 19. Slična je priča i za razvoj i registraciju vakcina“, dodaje.\nDr Jovanović Lješković dalje objašnjava da se lečenje zasniva na upotrebi lekova tamo gde lekari procene da je neophodno i na simptomatskoj i suportivnoj terapiji koja zavisi od stanja pacijenta i uključuje primenu kiseonika, hidrataciju, kontrolu telesne temperature i bolova.\n„Neki od lekova koji se trenutno koriste i čija se efikasnost i bezbednost utvrđuju su lekovi za lečenje malarije (hlorokin i hidroksihlorokin), antivirotici tipa lopinavira, ritonavira (lekovi u terapiji HIV infekcija), interferoni od kojih su neki registrovani kao antivirotici (npr. terapija hepatitisa) ili kao imunomodulatori (npr. terapija multiple skleroze). Takođe se koriste i neki antibiotici poput azitromicina, a ispituje se efekat i drugih lekova poput monoklonskih antitela, remdesivira, famotidina“, navodi dekanka.\nAmerika odobrila remdesivir\nPredsednik SAD Donald Tramp nedavno je objavio je da je Američka Uprava za hranu i lekove (FDA) dala hitno odobrenje da se lek remdesivir koristi u lečenju od kovida 19.\nAmerički nacionalni institut za alergije i zarazne bolesti (NIAID) je nakon kliničkih ispitivanja zaključio da lek remdesivir skraćuje trajanje simptoma koronavirusa sa 15 na 11 dana. Remdesivir, prvobitno razvijen kao lek za lečenje ebole, radi tako što napada enzim koji je virusu potreban da bi se razmnožavao unutar ćelija.\n„Remdesivir je antivirotik, lek koji je primarno razvijan za terapiju ebole, ali je pokazao in vitro aktivnost protiv različitih RNK virusa, uključujući SARS-CoV-2“, podseća dr Nataša Jovanović Lješković.\n„Terapijski efekat remdesivira tek treba da se dokaže i potvrdi, ali na osnovu limitranih podataka iz kliničkih studija FDA je početkom maja 2020. odobrila po ubrzanom postupku upotrebu ovog leka u najtežim slučajevima kovid 19 infekcije“, kaže ona.\nLek za malariju može da bude i smrtonosan\nLek za malariju od starta se dosta pominjao kao opcija za tretiranje koronavirusa.\n„Posle kineskih i naučnici iz Francuske tvrde da lek protiv malarije (hydroxychloroquine) kod 70 odsto pacijenata obolelih od kovida 19 dovodi do izlečenja, posle šest dana terapije. Kod pacijenata koji su dodatno tretirani antibiotikom (azithromycin) uspešnost je 100 odsto“, istakao je i naš genetičar dr Miodrag Stojković u objavi na Tviteru.\n„Hlorokin i hidroksihlorokin su dva leka za koje su nedavno objavljene publikacije ukazale na potencijalnu korist u lečenju pacijenata zaraženih novim koronavirusom. Prema do sada dostupnim saznanjima smatra se da hlorokin ometa replikaciju virusa kroz određene mehanizme i na taj način sprečava razvoj infekcije“, objašnjava dr Nataša Jovanović Lješković.\n„Trenutno su ovi lekovi u primeni mimo odobrenih indikacija, jer su potrebni rezultati kontrolisanih kliničkih studija da bi se proglasili bezbednim i efikasnim u terapiji kovida 19, a ne treba zaboraviti da se radi o lekovima sa veoma malim terapijskim indeksom, što znači da su doza leka koja izaziva terapijske i doza koja izaziva toksične efekte jako blizu, pa je potrebno biti oprezan kod primene i doziranja. Nedavne studije ukazuju na povećan rizik od kardiovaskularnih problema kod primene hlorokina i kombinacije hlorokin/azitromicin“, ističe za Nova.rs dekanka Farmaceutskog fakulteta Novi Sad.\nTome u prilog govori i upozorenje Evropske agencije za lekove (EMA) da lekovi za malariju koji se eksperimentalno koriste u lečenju koronavirusa mogu da imaju ozbiljne neželjene pojave, uključujući napade, srčane probleme, pa čak i smrt.\nH2 blokatori tek treba da se dokažu\nPominjanje famotidina, leka koji se preporučuje za problem s kiselinom u želucu, kod mnogih je izazvao skeptičnost. Ipak, on se nije slučajno našao u ovom kontekstu.\n„U potrazi za odgovarajućim lekom naučnici koriste i metode tzv. matematičkog modelovanja – programe koji mogu da predvide hemijsku strukturu leka koji bi imao efekat. Jedan od takvih kandidata je i famotidin, lek koji se uveliko koristi kao H2 blokator u terapiji čira na dvanaestopalačnom crevu“, objašnjava dr Nataša Jovanović Lješković.\n„Smatra se da bi lek takve hemijske strukture mogao da blokira virusni enzim, slično kao što to rade lekovi koji se koriste u terapiji HIV infekcije. Naime u Kini su primetili da su u Vuhanu pacijenti koji su koristili H2 blokatore imali manju smrtnost. Svakako, ovo je još na bazi pretpostavke i mora da se dokaže odgovarajućom kliničkom studijom.“\nKad će vakcina za koronavirus?\nPored traganja za odgovarajućom terapijom, intenzivno se radi na pronalasku vakcine.\n„Nedavno je objavljeno da postoji istraživanje na bar 78 potencijalnih kandidata za vakcine od kojih se nekoliko njih nalazi u kliničkoj fazi ispitivanja. Ono što jeste bitno razumeti jeste da razvoj lekova i vakcina, ma koliko bio ubrzan, jeste proces koji zahteva vreme koje je utrošeno na potvrdu i efikasnosti i bezbednosti novih preparata. U laboratoriji je ideja mnogo, mnogo obećavajućih rešenja, ali do populacije moraju da stignu samo ona koja su nakon laboratorijskog dela prošla i potvrdu kroz kliničke studije. To je nešto što mora da potraje“, kaže doktorka.\nNedavno su mediji počeli da postavljaju i pitanje šta ako ne bude vakcine. Prof. dr Nataša Jovanović Lješković je, ipak, optimista.\n„Slušajući sve te moje kolege širom sveta, čitajući stručnu literaturu o brojnim istraživanjima, nekako ne mogu, a da ne budem optimista, jer sa takvom kreativnom energijom, motivacijom i znanjem celokupne svetske naučne zajednice zaista bi bilo neverovatno da se ne pronađe odgovarajuća terapija ili vakcina… Neke naučne procene su da bi vakcine mogle biti dostupne početkom 2021. Srećom epidemiološki pokazatelji ukazuju da epidemija slabi što nam omogućava povratak normalnom životu i daje vremena nauci da obavi svoju misiju. Ipak svi moramo da negde sačuvamo dozu opreza dok se ne potvrdi da se virus ili povukao ili da je protiv njega razvijen lek ili vakcina.“


Program za cilj ima da obezbedi mladima više prilika za razvijanje veština i tako poveća njihove mogućnosti da pronađu odgovarajuće zaposlenje, a poslodavcima pruži mogućnost da, u skladu sa svojim potrebama, i u okviru principa društveno odgovornog poslovanja angažuju i pruže šansu mladima iz posebno osetljivih kategorija.\nProgram podrazumeva pružanje radnih praksi mladima do 30 godina koji se ne školuju, ne obučavaju, niti su zaposleni, a stekli su osnovno, srednje ili visoko obrazovanje, a sve u cilju da se podrži društvena i ekonomska inkluzija mladih, posebno mladih iz osetljivih grupa, pružajući im priliku za obuku, razvoj veština i znanja traženih na tržištu rada. Da bi se prilagodili radnom okruženju i stekli neophodne veštine mladi će imati priliku da se uključe u obuke kroz namenski razvijenu onlajn platformu za učenje, a zatim uključe u obavljanje radne prakse. Poslodavci koji se uključe u program imaju mogućnost selekcije obučenih mladih praktikanata, na osnovu potreba za kadrom određenih profila u okviru svoje kompanije, i pružanja radne prakse u trajanju od dva meseca za odabrane praktikante.\n“Unapređenje zapošljivosti mladih kroz radne prakse “počeo je 1. novembra 2021. godine i trajaće do kraja 2022. godine. Plan je da se kroz obuku i plaćenu radnu praksu poveže najmanje 2000 mladih i 500 poslodavaca. Zainteresovani mladi i poslodavci mogu da se prijave i uzmu učešće u ovom programu putem platforme za prijavu Biram uspeh – program unapređenja zapošljivosti mladih www.biramuspeh.com.\nUnapređenje položaja mladih na tržištu rada predviđeno je i strateškim dokumentima Vlade Republike Srbije, odnosno Strategijom zapošljavanja u Republici Srbiji za period od 2021. do 2026. godine i pratećim Akcionim planom za period od 2021. do 2023. godine.\nPročitano 64 puta\tPoslednji put izmenjeno 18 novembar 2021


Industrijska proizvodnja raste najbržim tempom u proteklih šest godina\n12 septembar, 2006\nNajnoviji podaci koje je objavilo Nacionalno udruženje industrijskih proizvođača, pokazuju da su američki proizvođači protekle godine postigli izuzetne rezultate. Međutim, ti podaci su sasvim drugačiji kada je reč o radnicima.\nIndustrijski proizvod u Sjedinjenim Državama se u proteklih 12 meseci povećao za 5,8 odsto. To je najveći skok od 1998. Otvoreno je milion i sedamsto hiljada novih radnih mesta, tako da jestopa nezaposlenosti pala ispod 5 odsto. Rast produktivnosti kombinovan sa tržištem rada, povećao je radničke nadnice za 1,7 odsto. Međutim, predsednik udruženja, Džon Engler, kaže da godišnji izveštaj njegove organizacije pokazuje da se kupovna moć radnika u stvari smanjuje.\n«Kada se usaglase sa inflacijom, nadnice se ne povećavaju. U stvari, u istom tom periodu su se prosečno smanjile za pola procenta. Šta je glavni razlog zbog kojeg nadnice ne prate inflaciju? Cena energije, koja je prošle godine skočila za 23 odsto», kaže Engler.\nGlavni ekonomista ovog udruženja, Dejvid Hjuter, izračunava takozvane «realne nadnice», dodajući im faktor uticaja naglo povećanih cena benzina zajedno sa povlasticama i dodacima poslodavca. On tvrdi da su se te «realne nadnice» smanjile za gotovo 2 odsto od 2001.\n«To pokazuje koliko su američka ekonomija i radnici ranjivi na promenljivo globalno energetsko trižište, što postaje sve veće opterećenje za zaposlene Amerikance», kaže Hjuter.\nPredsednik Buš, u govoru na jednom skupu u Merilendu, saglasio se da cene energije otkidaju svoj deo radničkih platnih listića. Predsednik je rekao da njegova administracija vredno radi na razvoju novih tehnologija, da bi se smanjila zavisnost zemlje od strane nafte.\n«Da bismo smanjili zavisnost od strane nafte, oslonimo se više na američke farmere u proizvodnji energije za naše automobile – to je ono što radimo», rekao je predsednik Buš.\nIpak, predsednik Udruženja industrijskih proizvođača, Džon Engler, želi da predsednik ode i korak dalje i proglasi energetsku reformu nacionalnim prioritetom.\n«Povećanje cena energije osakaćuje radničke platne listiće. Kongres i administracija treba da shvate da nešto moramo da uradimo, jer će cena energije nastaviti da remeti američki ekonomski rast, nanosi štetu industrijskoj bazi i smanjuje nadnice zaposlenih», kaže Engler.\nU izveštaju se navodi da će uvozna nafta zadovoljavati 32 odsto domaće energetske potrošnje, čak i ako Sjedinjene Države u narednih 20 godina povećaju energetsku efikasnost.


Faktor | Svjetska banka u BiH implementira dva projekta vrijedna 90 miliona eura\nSvjetska banka u BiH implementira dva projekta vrijedna 90 miliona eura\n03.03.2022. / 13:45\nZamjenik predsjedavajućeg Vijeća ministara Bosne i Hercegovine i ministar finansija i trezora Vjekoslav Bevanda održao je danas sastanak sa visokom delegacijom Svjetske banke (SB) predvođenim regionalnom direktoricom Svjetske Banke za zapadni Balkan Linda Van Gelder.\nMinistar Bevanda zahvalio se čelnicima Svjetske banke na podršci koju su pružili BiH putem dva projekta ukupne vrijednosti oko 90 miliona eura namjenjenih za oporavak od posljedica pandemije COVID-19.\nNa sastanku je istaknuto da je u postupku zaključivanja osam ugovora za projekte u vrijednost oko 414 miliona eura, a u postupku implementacije je deset projekata vrijednih 463,9 miliona eura.\n- Svjesni smo da postoje zastoji zbog kompliciranog postupka sklapanja sporazuma i odlučivanja na više nivoa vlasti. Ministarstvo financsja i trezora BiH nikada nije kočničar i pruža podršku svim institucijama u ovim aktivnostima - naglasio je ministar Bevanda.\nTokom sastanka bilo je riječi o načinu fukncioniranja institucija u vrijeme privremenog finansiranja jer nije usvojen Globalni fiskalni okvir kako bi se u Ministarstvo finansija i trezora BiH mogao pripremiti budžet za 2022. godinu.\nMinistar Bevanda ponovio je da je Zakonom o finasiranju institucija BiH propisano da se uredno izmiruju međunarodne obaveze bez obzira da li je usvojen budžet ili Odluka o privremenom finansiranju.\nPredstavnici Svjetske banke su naglasili da je u pripremi novi Sporazum o partnerstvu između BiH i SB za razdoblje 2022. – 2026. godina, te da je fokus na projektima iz oblasti poljoprivrede, očuvanja okoliša, nastavak jačanja sistema zdravstvene zaštite i podrške zapošljavanju, navodi se u saopćenju Ministarstva za finansije i trezor BiH.\nVijeće ministara BiHSvjetska banka\nRusi i Ukrajinici otkazuju rezervacije u Crnoj Gori


Tretmani lica – U Beogradu, Cene - Cavi Master\nSalon lepote “Cavi Master” se nalazi u centru Beograda (prekoputa pravnog fakulteta) u ulici Beogradska br 68.\nNaše usluge obuhvataju kozmetičke tretmane za vrhunsku negu kože Vašeg lica i razne tretmane tela. Veoma stručno i profesionalno, upotrebom proverenih preparata pružamo Vam najadekvatnije tretmane za dovođenje kože na Vašem licu i telu do apsolutnog savršenstva.\nBrojni spoljašnji uticaji poput Sunca, vetra, hladnoće i prašine, kozmetika i stres sa kojim se svakodnevno suočavamo utiču na kvalitet Vaše kože lica. Vremenom ona počinje da gubi svoj kvalitet, zategutost i čini da izgledate starije nego što jeste.\nTretmanom kože čistim kiseonikom, koži lica možemo osigurati dodatni izvor kiseonika, čime joj dajemo priliku za regeneraciju i obnavljanje. Čisti kiseonik koži daje lepotu i svežinu, te elastičnost koja smanjuje postojeće bore i usporava stvaranje novih.\nTretmani lica voćnim kiselinama učiniće da doživite potpuni preporod kada je reč o koži Vašeg lica. Osvežena, hidrirana i znatno zategnuta koža spremna da Vas predstavi u svakoj prilicu u najlepšem svetlu, može veoma lako da postane Vaša stvarnost. Tretmani lica voćnim kiselinama na potpuno prirodan način utiču na poboljšanje tonusa Vaše kože lica, što znači da će umor, stres i napetost izgubiti svoj trag na Vašem licu.\nTakođe veoma efikasna metoda lečenja akni laserom, naišla je na brojne pozitivne kritike naših zadovoljnih klijenata. Problematična koža, podložna aknama, više ne mora da bude nešto što pokušavate slojevima pudera da bezuspešno prekrijete. Lečenje akni laserom predstavlja neagresivnu metodu koja će Vas zauvek osloboditi i najsitnijih nesavršenosti na Vašem licu.\nOdaberite tretman lica po želji u našem salonu i neka vaše lice zablista kao nikada do sad !


Utorak, 26. januar od 18.30 do 20.00, predavanje\nBuđenje antisemitizma u Srbiji krajem 20. i početkom 21. veka. Od starih predrasuda do globalnih teorija zavere: istorijski kontekst, forma i sadržaj. Dr Aleksandar Stojanović\nVelike političke i društvene promene koje su zahvatile jugoslovenski prostor tokom poslednje decenije 20. veka stvorile su u Srbiji plodno tlo za neočekivan i nagli procvat antisemitizma. Ratovi, sankcije, ekonomska kriza, promena društvenog sistema i bolan proces tranzicije ponovo su otvorili vrata delovanju ekstremista i širenju opasnih ideja i maliciozno konstruisanih teorija zavere. Predavanje će biti posvećeno analizi antisemitskih sadržaja i formi iz tog vremena, sa posebnim osvrtom na njihov istorijski kontekst i ulogu Ratibora Đurđevića kao glavnog nosioca poslednjeg talasa antisemitizma u Srbiji. Đurđevićev značaj u ovom procesu ne može se prenaglasiti, budući da je on, i u teorijskom i u praktičnom smislu, predstavljao faktičku sponu između antisemitizma 1930ih i Holokausta sa jedne, i savremenog antisemitizma zasnovanog na antiglobalizmu i teorijama zavere sa druge strane. Tokom predavanja biće analizirani najznačajniji antisemitiski sadržaj objavljeni u Srbiji krajem 20. i početkom 21. veka i ukazano na značaj poznavanja ovakvih sadržaja u prevenciji antisemitizma i govora mržnje.\nSreda, 27. januar od 18.30 do 20.00, razgovor Deca i roditelji\nO traumi Holokausta, prenetoj na pripadnike "Druge generacije", o strepnji i strahu, o prećutkivanju i ćutanju između roditelja i njihove dece, o jevrejskom identitetu... govoriće nam Radmila Petrović, Daniela Milinković i Brane Popović. Razgovor će moderirati Nada Banjanin Đuričić. Uvodna objašnjenja daće Dr Dragana Stojanović.\nDogađaj je deo projekta organizacije Haver Srbija, Znanje=tolerancija koji su omogućili:\nAmbasada Sjedinjenih Americkih Drzava u Srbiji kroz male grantove za promocinu demokratije i demokratskog drustva, Savez jevrejskih opstina Srbije i Dutch Jewish Humanitarian Fund.\n“Haver Srbija” je nevladina, obrazovna organizacija građanskog društva, koja promoviše raznoliko i inkluzivno društvo u Srbiji. Kroz svoj rad, organizacija se zalaže za borbu protiv predrasuda, diskiriminacije, antisemitizma i ksenofobije. Podstiče interkulturni dijalog, razvija veštine kod individua za stvaranje inkluzivne sredine i širi toleranciju kroz neformalnu edukaciju.


LISTE ČEKANJA OD 1. MARTA 2014. GODINE VODIĆE RFZO\nListe čekanja od 1. marta naredne godine vodiće Republički fond za zdravstveno osiguranje (RFZO), a pacijenti će biti preusmeravani u zdravstvene ustanove gde mogu dobiti odgovarajuću uslugu, najavio je direktor Fonda prof. Momčilo Babić.\nTrebalo je doneti pravilnik i uraditi softver, ali se posao privodi kraju i ubuduće će liste biti ažurirane na dnevnom nivou, rekao je Babić, dodajući da će pacijent, ukoliko operacija ne može da se uradi u jednoj, biti upućivan u drugu zdravstvenu ustanovu.\n"Liste će se voditi na računarima RFZO i mi ćemo imati izvršnu kontrolu. Kada primetimo da se u nekoj zdravstvenoj ustanovi nešto loše događa dolaziće naši kontrolori- zaštitnici prava osiguranika i razgovarati sa doktorima i direktorima institucija, ukazati na problem i tražiti rešenja", naglasio je Babić.\nOn je rekao da novi zakon koji predviđa da trudnice, porodilje i deca do 18 godina mogu da se leče o trošku fonda i bez overene zdravstvene knjižice, predstavlja teret za RFZO od oko 500 miliona dinara, ali da je podnošljiv i ostvariv.\n"Obezbedićemo da ove kategorije, kojima poslodavci ne uplaćuju doprinose, dobiju overenu zdravstvenu knjižicu i pravo na lečenje. Potom ćemo od poslodavaca tražiti naknadno da uplate troškove preko Poreske uprave i drugih državnih organa", precizirao je Babić.\nGovoreći o finansiranju transplantacije organa kod dece u inostranstvu, Babić je rekao da će se taj program sprovoditi narednih šest meseci, a zatim će se javnosti podneti kompletan izveštaj koliko to košta.\nZakonski se mora urediti i oblast prikupljanja novca u humanitarnim akcijama za lečenje dece u inostranstvu, koje ne pokriva RFZO, rekao je on, dodajući da je ta ustanova započela izradu zakona koji podrazumeva formiranje jednog ili dva fonda na nivou Republike, koji bi bili i pod državnom kontrolom.\nUpitan da li će zamena zdravstvenih knjižica elektronskim zdravstvenim karticama početi od 1. januara, kako je i najavljeno, on je rekao da se sa informatičkim stručnjacima još uvek razmatra da li samo pomeriti rok ili rekoncipirati taj projekat.\nOn je podsetio da je zakon, koji predviđa zamenu zdravstvenih knjižica, usvojen pre dve godine i da će zamena svakog pojedinca koštati 500 dinara, da je stvarna vrednost 400 dinara, a da 100 dinara ide na socijalne kategorije koje ne mogu da plate svoje zdravstvene legitimacije i kojima će morati da se urade besplatno.\n"Zaposleni u RFZO i Narodnoj banci trebalo bi prvi da počnu sa zamenom zdravstvenih knjižica već od ovog meseca", ukazao je Babić.\nGovoreći o centralizovanim javnim nabavkama koje treba da počnu početkom naredne godine, direktor RFZO je rekao da su spremni za ovaj posao i da je obezbeđen značajan broj ljudi koji će raditi ovaj posao.\nOn je rekao da su neki tenderi koji omogućavaju da se naprave okvirni sporazumi sa dobavljačima lekova već sprovedeni, i da su postignute značajne uštede.\nUpitan da li će zbog uvođenja solidarnog poreza, a koji se odnosi i na jedan broj lekara, RFZO morati u budžet da izdvaja deo novca, Babić je rekao da bi trebalo da bude obrnuto.\n"Prema članu 22. Zakona o zdravstvenom osiguranju iz budžeta bi trebao RFZO svake godine da se prenese dvadesetak milijardi dinara, ali zbog ozbiljnih teškoća oko isplate penzija iz budžeta se godišnje prenese oko 680 miliona dinara", naveo je Babić.\nOn je pojasnio da će RFZO zdravstvenim ustanovama prebacivati novac za plate zaposlenih u punom iznosu, a da će zdravstvene ustanove oporezivi deo vraćati u budžet.\nBabić je podsetio da od 237 milijardi dinara, koliki je budžet RFZO, 99 milijardi dinara ide na plate 104.000 ljudi koji su zaposleni u zdravstvu.


Razvijanje kreativnosti u kreativnoj radionici\nDečiju kreativnost je važno podsticati, to je dobro poznato u osnovnoj školi “Sava Žebeljan” u Crepaji, gde godinama sa tim ciljem postoji i radi kreativna radionica.\nKovačičke trojke napunile pet godina\nMladi bračni par Željko i Marina Dragojlov su pre pet godina doživeli trostruku sreću. Rođenje dva dečaka i jedne devojčice sa samo par minuta razlike je tada bila najradosnija vest u Kovačici, gde trojki nije bilo u poslednjih sto godina. Sreća je bila još veća\n19. Festival popularne muzike za decu “Leti pesma leti” održan je za dane vikenda i okupio je 12 solista iz Kovačice, Kulpina, Selenče i Bačke Palanke. Prvu nagradu za kompoziciju osvojio je Juraj Suhanek a najbolji interpretator bila je Valentina Halupova iz Kovačice.\nDečiji festival “Leti pesma leti” donosi 12 novih pesama\nPopularni dečiji festival “Leti pesma leti” održaće se u subotu 16. decembra sa početkom u 18 sati u kovačičkom domu kulture. Publika će imati priliku da čuje 12 novih kompozicija. Festival je takmičarskog karaktera, uručene će biti nagrade za najbolju\nVelikogospojinski fudbalski turnir za najmlađe u Crepaji\nVelikogospojinski turnir u malom fudbalu za najmlađe u Crepaji održan je 26. avgusta.\nDečija svadba u Kovačici zakazana za 27. avgust\nDečija svadba je manifestacija za koju u Slovačkoj kažu “Jedinstveno dešavanje Slovaka u inostranstvu”. Reč je o manifestaciji zahvaljujući kojoj deca rade na očuvanju običaja dečije svadbe koja je u prošlosti bila obavezna dečija igra u više slovačkih\nManifestacija Rastimo uz ples zakazana za 01. jun\nOvogodišnja manifestacija “Rastimo uz ples” u kojoj će učestvovati svi mališani Kolibrija održaće se na Međunarodni dan deteta 01. juna.\nManifestacija će u Kovačici biti održana po treći put u organizaciji dečije plesne asocijacija Srbije i predškolske


Z23 Kamp i ovog leta privukao male Skandinavce u Budvu – Balkan-Handball.com\nHome / Balkan / Z23 Kamp i ovog leta privukao male Skandinavce u Budvu\nZ23 Kamp i ovog leta privukao male Skandinavce u Budvu\nJedan od rukometnih projekata “osuđenih na uspeh” od samog starta, Kamp Z23 u režiji crnogorskog reprezentativca Zorana Roganovića i njegovih prijatelja, imao je svoju drugu ediciju na crnogorskom primorju ovog leta uz učestvovanje velikog broja dece iz Švedske i Danske. Desni bek švedskog Lunda, koji je za deceniju u Skandinaviji izgradio ime i status zvezde, uspešno je povezao želju mladih skandinavskih rukometaša i rukometašica da rukometne lekcije uče u lepo ambijentu centra crnogorskog turizma, grada Budve, pa je tako i ove godine Kamp ispunio svoje kapacitete sedam meseci pre samog starta, još prošlog decembra. Više od 75 polaznika Kampa je uz pedesetak roditelja, ponelo lepe uspomene iz Crne Gore:\n– Toliko smo mesta dobili u hotelu i ispunili sve odavno. Od nove godine više nismo mogli da primimo ni jednu prijavu – kaže Roganović za Balkan-Handball.com.\n– Nadam se da ćemo uspeti da rešimo smeštaj naredne godine. Ove sezone nismo mogli da primimo sve zainteresovane, a odbili smo čak 200 prijava iz Švedske.\nZ23 Kamp ima i svoju zimsku varijantu u švedskom Lundu, gde će od naredne godine rad sa decom dobiti i produžetak u rukometnom turniru:\n– Ove godine smo u Lundi imali 160 dece. Te cifre ćemo se držati na dalje, s tim što ćemo u sklopu Kampa organizovati i turnir.\nNapomenimo još to da je i ove godine stručni rad bio miks balkanske i skandi škole. Tako su sa polaznicima radila poznata trenerska imena poput Veselina Vujovića, Zorana Abramovića, Ratka Đurkovića, Ranka Popovića, dok je švedska podrška bila u sastavu Tomas Westerlund, Dalibor Doder, uz nezaobilaznog Veroljuba Kosovca.\nbudvarukometZ23 Kampz23 kamp budvaZoran Roganović\n← Prethodni članak Pred SP kadeta: Slovenci dva puta bolji od Hrvata\nNaredni članak → Tamara Bokarić u rumunskom Romanu


Budva: Muškarac ubijen hicima u grudi\nDržavljanin Srbije Miloš Vidaković (29) iz Pančeva ubijen je rano jutros u pucnjavi kod Starog grada u Budvi, saopštila je crnogorska policija.\nKako se navodi, u pucnjavi je ranjena i jedna devojka, a više osoba je povređeno dok su u panici bežali sa mesta događaja.\nVidaković je pogođen s najmanje tri hica iz pištolja dok je sedeo u jednom kafiću ispod zidina Starog grada u Budvi, a od posledica ranjavanja preminuo je na putu ka Opštoj bolnici u Kotoru.\nPolicija je navela da je nepoznati muškarac sa crnim šeširom prišao Vidakoviću sa leđa i ispalio tri hica u predelu grudnog koša, a zatim počeo da beži, kada je nasumice opalio još nekoliko hitaca.\nU popularnim šankovima ispod zidina Starog grada u vreme pucnjave bilo je više od 500 gostiju, koji su, kada je počela pucnjavapočeli panično da beže. tada je više njih povređeno. Kako pišu podgoričke Vijesti, svi su zatražili pomoć u budvanskoj hitnoj pomoći, dok je ranjena devojka prebačen u Kotor.\nVijesti navode i da su beogradski mediji ranije pisali da je osoba sa istim imenom i prezimenom kao i ona koja je jutros upucana (Miloš Vidaković), takođe iz Pančeva, proteklih godina učestvovala u nekoliko pucnjava i drugih incidenata, uključujući i tuču sa policijom.\nMediji su pisali da je Miloš Vidaković (29) poslednji put u aprilu ranjen u pucnjavi u Beogradu u naselju Galenika, kada je nepoznati napadač ispalio na njega nekoliko hitaca.


CSA konferencija prevazišla sva očekivanja - CdM\nCSA konferencija prevazišla sva očekivanja\nNajveći internacionalni događaj u oblasti sportskih nauka, naučna konferencija „Sport, fizička aktivnost i zdravlje: Savremene perspektive“, okupio je oko 240 naučnika svijeta, od ukupno 367 potpisnika naučnih radova, protekle sedmice, od 4. do 7. aprila, u Cavtatu, u Dubrovniku, u organizaciji Crnogorske sportske akademije.\nOd ukupnog broja prisutnih, učestvovalo je 100 profesora i studenata master i dotkroskih studija iz regiona. Među njima su najbrojniji bili profesori i studenti iz Vojvodine, pored kolega iz Hrvatske, Bosne i Hercegovine, Kosova, Srbije i Slovenije.\nPrisustvo naučnika Vojvodine je i ove godine podržao Pokrajinski sekretarijat za visoko obrazovanje i tehnološki razvoj u Vladi Vojvodine i čelni čovjek prof dr Zoran Milošević.\n„Na konferenciji, ove godine je izlaganje naučnih radova bilo multidisciplinarno, te su se predstavili studenti i profesori Univerziteta u Novom Sadu sa Medicinskog fakulteta, Fakulteta sporta i fizičkog vaspitanja, Učiteljskog fakulteta na nastavnom mađarskom jeziku iz Subotice, Ekonomskog fakulteta iz Subotice i Visoke škole strukovnih studija za obrazovanje vaspitača i trenera takođe iz Subotice. Učešće na konferenciji je proteklo radno i više nego uspješno u dobroj organizaciji domaćina“, kazao je prof. dr Stevo Popović, dekan Fakulteta za sport i fizičko vaspitanje Univerziteta Crne Gore, institucije koja je jedan od organizatora.\nPored CSA i Fakulteta za sport i fizičko vaspitanje UCG u organizaciji je učestvovalo i 12 partnerskih fakulteta iz zemalja EU i regiona.\nPosebnu pažnju su posvetili mladim istraživačima. Za 33 studenta master i doktorskih studija sa Univerziteta u Novom Sadu, Sveučilista u Mostaru i Univerziteta Crne Gore bila je organizovana obuka Centralno-evropskog programa razmjene univerzitetskih studija – CEEPUS, na temu „Kako pripremiti, napisati i objaviti naučni rad u sportskoj nauci“.\nKroz obuku su naučili kako da koriste savremene istraživačke metodologije za poboljšanje kvaliteta naučnih radova, razumiju akademski integritet i rade u skladu s moralnim kodeksom ili etičkom politikom akademske zajednice.


Mihajlović:Gubimo desetine miliona zbog kašnjenja projekata\nBEOGRAD - Velika kašnjenja u realizaciji infrastrukturnih projekata državni bužet koštaju desetine miliona evra, izjavila je danas potpredsednica Vlade Srbije Zorana Mihajlović.\nOna je rekla da Srbija ima projekate i u putnoj i železničkoj infrastrukturi ukupne vrednosti 5,5 milijardi evra, ali i da je mnoge zatekla nedovršene i loše vođene kada je došla na čelo ministarstva. Mihajlović, koja je i ministar građevinarstva, saobraćaja i infrastrukture, ilustrujući koliko je to veliki problem, navela je primer radova na deonici Ub-Lajkovac, gde je projekat napravljen tako da "put ide iz njive u njivu".\nPrioritet vlade će, kako tvrdi, biti da najpre završi započete projekte. "Prioritet vlade je da prvo završi projekte koje je započela, a koji bi trebalo da omoguće Srbiji da bude efikasna i povezana i da od toga ostvaruje određene prihode", rekla je Mihajlović na predavanju studentima završnih godina Ekonomskog fakulteta u Beogradu.\nMihajlović je naglasila da veći broj tih projekata kasni, najpre zato što su ugovarani bez prethodnih podloga - idejnog projekta, tehničke dokumantacije, prostornih planova...\nZa njih su odobrene kreditne linije Svetske banke, Evropske investicione banke, Evropske banke za obnovu i razvoj, zaključivani su ugovori, a onda se, kako je rekla, čekalo po nekoliko godina da se odradi ono što je u startu moralo da bude završeno.\nZato je država, kako je naglasila, izgubila desetine miliona evra.\nOna je precizirala da u putnoj infrastrukturi ima nedovršenih projekata vrednih 3,5 milijarde, pre svega Koridori 10 i 11. "Samo zato što nismo završili Koridor 10, gubimo od 50 do 70 miliona evra godišnje", rekla je ona i dodala da je u planu da Koridor 10 bide završen do kraja 2016. godine, dok se radi i na Koridoru 11.\nPrema njenim rečima, vrednost tekućih projekata u železničkoj infrastrukturi iznosi više od milijardu evra, a vozovi u Srbiji idu prosečnom brzinom od 40 kilometara na sat. "To je strašno i to je ono što hoćemo da pobedimo. Zato se tokom leta završava pruga Beograd-Novi Sad kojom će vozovi moći da idu i 160 km/h i to ide svojim tokom. Radi se i na izgradnji pruge Beograd- Budimpešta, kao i remont pruge Beograd-Bar koju ćemo vratiti na projektovani nivo od 80 km/h što je dva puta više od trenutnih 40 km/h", navela je ona.\nMihajlović je poručila da je to ministarstvo napravilo jedinicu za upravljanje projektima, pa sada postoje mentori koji su zaduženi da vode računa o svakom projektu i da sa svojim timovima najmanje jednom u 10 dana obiđu radove. "To je neophodno da bismo bili sigurni da svako radi svoj posao, da znamo gde smo stali i gde je problem", rekla je Mihajlovićeva i dodala da je normalno da ne bude baš sve po projektu i da ima problema, ali nije normalno da se zaključuju projekti koji na kraju ne mogu da se realizuju. Državni sekretar u ovom ministarstvu Miodrag Poledica izjavio je da je dobro upravljanje projektima neophodno i zato što je Srbija u trci sa regionom i zato što pre moraju da se završavaju infrastrukturni projekti.\nOn je podsetio da je ministarstvo započelo i reformu Železnica Srbije, koja će, kako se očekuje, od maja raditi kroz četiri posebne firme.\nGovoreći o spajanju preduzeća Putevi Srbije i Koridori Srbije, on je rekao da se tim spajanjem podize efikasnost i postiže ušteda od 20 odsto.\nDatum: 25.03.2015 Izvor: Tanjug


Diskriminacija nad bolesnom Romkinjom - Fond za humanitarno pravo/Humanitarian Law Center/Fondi për të Drejtën Humanitare | Fond za humanitarno pravo/Humanitarian Law Center/Fondi për të Drejtën Humanitare\n/Informisanje/Saopštenja/Diskriminacija nad bolesnom Romkinjom\nJasmina Nikolić je od 14. februara 1996. godine zaposlena kao higijeničarka u pogonu Beogradske pekarske industrije (BPI), u Železniku. Prema njenoj izjavi, direktorka proizvodno-tehničkog sektora, Kristina Marković, ju je više puta vređala na nacionalnoj osnovi, nazivajući je «Jasmina Ciganka». Ona tvrdi da je direktorka Marković i ostale zaposlene ne-Srbe vređala na sličan način.\nOštećena je 13. maja 2004. bez ikakvog zvaničnog obrazloženja premeštena na novo radno mesto u pogon BPI u Zemunu. Tokom juna meseca Jasmina Nikolić se u dva navrata obraćala direktorki s molbom da joj se obrazlože razlozi premeštaja. Njen punomoćnik, advokat FHP je dobio dopis u kome se kaže da je premeštanje radnika uobičajena praksa direktoke. Članom 16 zakona o osnovama radnih odnosa propisano je da radnik može biti raposređen na drugo radno mesto samo ako to iziskuje potreba organa i ako ono odgovara stručnoj spremi i radnim sposobnostima zaposlenog. Takođe, rešenje mora da sadrži precizan iskaz o razlozima premeštaja, a na uopštene formulacije o potrebama organizacije rada, koje se često koristi u različite maliciozne svrhe.\nProblem, koji Jasmina Nikolić ističe je taj da se radno mesto u Železniku nalazi u neposrednoj blizini njene kuće i da radno vreme počinje u 6:00 časova. Da bi došla na novo radno mesto, gde radno vreme počinje jedan sat ranije, u 5:00 časova, ona mora da promeni nekoliko prevoza GSB. Takođe, uslovi za rad su mnogo teži obzirom da se pored higijeničarskog, Jasmina Nikolić mora baviti i prenosom tereta. FHP naglašava da je oštećena ozbiljno narušenog zdravlja i da od 1996. boluje od štitne žlezde, tumora grla i da se leči od skundarnog steriliteta, zbog čega je imala dve operacije, nakon kojih joj je lekar najstrože zabranio obavljanje bilo kakvih fizičkih poslova. 11. maja 2004., noseći teret na novom radnom mestu Jasmina Nikolić je prokrvarila, zbog čega je otvorila bolovanje, na kome se i sada nalazi.\nČlan 12. Zakona o radu propisuje zabranu diskriminacije tako da se zaposleni ne mogu stavljati u nepovoljan položaj u odnosu na druge zbog nacionalne pripadnosti. Član 65 stav 2 istog zakona naglašava da zaposleni sa fizičkim smetnjama, ne može da obavlja poslove koji izazivaju pogoršanje njegovog zdravstvenog stanja.\nFHP predlaže da sud detaljno razmotri pomenute navode i da nakon utvrđivanja činjenica donese odgovarajuću presudu. Takođe, FHP smatra da bi sud i u budućim slučajevima, koji se baziraju na slučaju Jasmine Nikolić, trebalo da raguje na isti način.


povecanje plata - Dnevni list Danas\nPočetna » povecanje plata\nUSPRS: Prosveta od najvažnijeg stuba društva pretvorena u sporednu delatnost\nUnija sindikata prosvetnih radnika Srbije (USPRS) ocenila je danas da je usvajanjem državnog budžeta za 2021. godinu predviđeno povećanje plata za 3,5 odsto, što prema prosečnoj plati u obrazovanju iznosi 2.163,87 dinara i ne prati čak ni povećanje minimalne cene rada.\nProsvetari tražili povišicu 15 odsto, dobili pet\nPovećanje plata od januara za 3,5 odsto i 1,5 odsto od aprila iduće godine još više srozava položaj prosvetnih radnika u sistemu plata i samim tim uzrokuje lošu startnu poziciju kada budu zaživele platne grupe i razredi, upozorili su juče predstavnici tri reprezentativna sindikata obrazovanja – Sindikata radnika u prosveti Srbije (SRPS), GSPRS „Nezavisnost“ i Sindikata obrazovanja Srbije.\nPiše: V. Andrić 10. 12. 2020.\nVojnicima duplo veće povišice nego lekarima\nUsred pandemije i zdravstvene krize epskih razmera saznali smo da će najveće povećanje plata od 1. januara sledeće godine dobiti, ne lekari i sestre, već vojnici.\nPiše: M. Obradović 9. 12. 2020.\nSuprotno tvrdnjama vlasti, lekari nisu dobili povišicu od 10 odsto\nIako je već na sva zvona objavljeno da će plate zdravstvenim radnicima biti povećane za pet odsto od Nove godine, ti isti zdravstveni radnici ne znaju koliko će povećanje zaista i dobiti i da li će uopšte biti povećanja.\nPiše: M. Obradović 21. 11. 2020.\nProsvetari traže povišicu od 15 odsto\nSindikat obrazovanja Srbije, GSPRS „Nezavisnost“ i Sindikat radnika u prosveti Srbije (SRPS) zatražili su povećanje cene rada za 15 odsto za narednu budžetsku godinu.\nPiše: Vesna Andrić 14. 11. 2020.\nVeće plate i onima koji nisu videli obolele\nDeo zaposlenih u Kliničkom centru Niš „ogorčen“ je raspodelom stimulacija za rad sa kovid pacijentima jer „mnogi koji su dolazili u dodir sa takvim pacijentima nisu dobili ni dinar“, dok su neki „koji ih nisu ni videli“ primili „debele koverte“.\nPiše: Zorica Miladinović 28. 10. 2020.\nMali: MMF dao „zeleno svetlo” za povećanje plata u javnom sektoru od 1. januara\nMinistar finansija Srbije Siniša Mali izjavio je danas da je Međunarodni monetarni fond dao zeleno svetlo za povećanje plata u javnom sektoru od 1. januara i to će potvrdti svojom današnjom izjavom.\nPiše: FoNet 16. 10. 2020.\nRadnicima u javnom sektoru možda dva odsto povišice\nZa desetak dana dok se ne završe razgovori predstavnika Vlade sa misijom MMF-a pre svega o budžetu za narednu godinu, ali i stanju ekonomije ove i prognozama za 2021. godinu, znaće se i koliko će biti povećane plate u javnom sektoru. Nakon jučerašnjeg obraćanja javnosti ministra finansija Siniše Malog u kom je rekao „da je 99 odsto siguran da će plate u javnom sektoru biti povećane od 1. januara naredne godine“ više se ne postavlja pitanje da li će biti povećanja, već koliko.\nPiše: M. Obradović 7. 10. 2020.\nPovećanje plata u javnom sektoru dok ekonomija tone – neodrživo\nU martu i aprilu ceo svet je verovao da će pandemija virusa korona trajati dva, tri meseca, a da će od leta privrede krenuti u brzi oporavak.\nPiše: M. Obradović 3. 7. 2020.\n„Kuper tajer“ u vreme korone povećao plate radnicima\nAmerička kompanija “Kuper tajer” iz Kruševca povećala je radnicima plate za sedam dinara po radnom času i time pokazala šta znači biti društveno odgovorna kompanija, posebno u vreme kada se Srbija bori protiv virusa korone.\nPiše: Danas Online 23. 3. 2020.\nĐilas: Ima novca da se ozbiljno povećaju plate\nPredsednik Stranke slobode i pravde Dragan Đilas izjavio je danas da u državi ima novca da se „ozbiljno povećaju plate“.\nPiše: Beta 5. 2. 2020.\nEkonomisti: Povećanje plata i penzija u 2020. opravdano i nužno\nPovećanje plata u javnom sektoru od novembra ove godine neće ugroziti postignutu makroekonomsku stabilnost, a podržaće privredni rast jer je nekoliko godina produktivnost rasla brže od cene rada, ocenili su danas saradnici ekonomskog biltena „Makroekonomske analize i trendovi“ (MAT).\nPiše: Beta 5. 11. 2019.\nKompanija „Jazaki“ povećava zarade za 30 odsto\nOd prvog jula osnovna zarada svih proizvodnih radnika u kompaniji „Jazaki“ povećava se za 30 odsto, a povišice će dobiti i ostali zaposleni, kojih ukupno ima 2.700. Od prošle godine ovde se pored elektrosklopova za teretni program radi i program za automobilsku industriju.\nPiše: D. Eraković 28. 6. 2019.\nVučić vatrogascima najavio povećanje plate od najmanje deset odsto\nPredsednik Srbije Aleksandar Vučić najavio je danas da vatrogasci-spasioci mogu očekivati ove godine povećanje plate od najmanje deset odsto.\nSindikat: Nisu nastavljeni pregovori o povećanju plata vaspitačima\nZaposlenima u predškolskim ustanovama još nisu povećane plate za devet odsto i pregovori na tu temu nisu nastavljeni, iako je to dogovoreno na sastanku 25. januara u Ministarstvu prosvete, saopštio je danas Sindikat obrazovanja Srbije.


POHOD NA BESMRTNOST Englezi se dive Jokanoviću, piscu neponovljive istorije malog londonskog kluba\nSlaviša Jokanović je prvi trener Fulama koji je uspeo da taj tim odvede u finale plej-ofa Čempionšipa, borbe za ulazak u Premijer ligu pred punim "Vemblijem", posle 43 godine.\nSrpski strateg je "naštelovao" svoju ekipu tako da preokrene deficit od jednog gola iz prvog polufinalnog meča sa Derbi kauntijem (posle 1:0 u gostima, 2:0 na "Krejven Kotidžu") pa i ne čudi ogromna radost svima kojima je klub osnovan 1879. drag. Naravno, Fulam zna šta je Premijer liga, bio je njen član 13 sezona uzastopno, sve do leta 2014, ali nikada nije morao u nju da se plasira kroz baraž. Zato je ovaj engleski plej-of emotivniji za Jokanovićevu ekipu od drugih utakmica. Zato je plasman u njegovo finale - po emocijama ravan plasmanu u finale Lige Evrope 2010. Ulog nije isti, za Engleze je on sada veći - igrati u Premijer ligi je stvar ponosa. U Evropi, prosto stvar samodokazivanja.\nGolovima Rajana Sesenjona i Denisa Odoija, tim za koji nastupa srpski reprezentativac Aleksandar Mitrović, ostvario je do veliki uspeh, ali svega toga ne bi bilo da nije "Jokana", čoveka koji je postao heroj "Kotidža", sa čijih tribina se hiljade navijača sjurilo na teren i otpočelo sa velikim slavljem.\n- Moj tim je igrao fantastičan fudbal. U drugom poluvremenu smo ih pritisli jače, postigli dva prelepa pogotka. Moram da budem zadovoljan zbog svih, navijača, igrača... Znam da je u fudbalu rezultat najbitniji. Ako izgubiš utakmicu ljudi nisu srećni, ali u prvom i drugom meču sa Derbijem smo igrali na svoj način i odradili veoma bitan posao - istakao je Jokanović samo nekoliko minuta po okončanju istorijskog revanša.\nJOKANOVO NOVO ČUDO ISPISALO ISTORIJU Mitrović se ponovo ispromašivao, ali je Fulam na KORAK OD PREMIJER LIGE /VIDEO/\nLUDNICA U LONDONU Navijači Fulama uleteli u teren, Jokanović i Mitrović usred ŽURKE NA STADIONU /VIDEO/\nIako je pobeđen Derbi, srpski trener je svestan da je sa Fulamom daleko od cilja, tačnije, 90 minuta daleko. Na "Vembliju" će se sresti sa Aston Vilom ili Midlzbroom, ekipama koje sastaju u drugom polufinalu baraža (Aston Vila je kao gost trijumfovala sa 0:1, a revanš igra na svom terenu ovog utorka od 20.45).\n- Nismo igrali na "Vembliju" 43 godine, tako da je ovo sjajno za nas. Presrećni smo što smo toliko rekorda "probili" ove sezone, ali znamo da nije dovoljno samo odvesti navijače na najslavniji stadion. Čitava sezona nam zavisi od te finalne utakmice. Znam koliko je bitno što smo ovde, ali je još važnije da pokažemo dovoljno kvaliteta i samopouzdanja, i da pobedimo u toj narednoj utakmici. Sada moramo da odmorimo tela, pročistimo glave i krenemo sa pripremama za duel koji nam sleduje za 12 dana. Imamo vremena da se spremimo - zaključio je naš stručnjak.\nSlaviša Jokanović je dobro upoznat sa "ostrvskim" fudbalom, jer je nosio dres Čelsija, igravši sa legendama poput Marija Melkiota, Selestina Babajara, Džimija Flojda Haselbanka, Vilijama Galasa, Đanfranka Zole, Frenka Lamparda, Ejdura Gudjonsena i mnogim drugim.\nPoznato je da "fudbalska nacija" svaki uspeh doživljava mnogo emotivnije i drugačije nego bilo koji drugi narod na svetu, dok neuspeh pamti zauvek, bez presedana.\nZato, ako je neko spreman na velike mečeve, onda je to Slaviša Jokanović. A to što ima, uslovno rečeno, "male" igrače - samo je motiv više za njega da ih na "Vembliju" napravi, za Fulamovu klupsku istoriju, besmrtnim.\nBRIGE ZA STRATEGA "KOLIBARA" Jokanović pred duel sa Kardifom istakao na čemu je radio u toku reprezentativne pauze\nJOKANOVIĆEV FULAM U PROBLEMU Mitrovićeva asistencija nedovoljna da se izbegne poraz od Kardifa\nMlada reprezentacija Srbije poražena je na gostovanju Poljskoj 1:0, u četvrtom kolu kvalifikacija za Evropsko prvenstvo.\nOtac Luke Jovića Milan nije mogao da ostane bez komentara na sva dešavanja u vezi sa njegovim sinom i nacionalnom selekcijom.


Bez podele na građane 'prvog i drugog reda': Grad Beograd nastavlja ulaganje u infrastrukturu okolnih naselja (FOTO)\nIzvor: SrbijaDanas.com, 14.Okt.2018, 12:42\nCilj - poboljšanje kvalirteta života\nPomoćnik gradonačelnika Aleksandar Marković obišao je danas početak radova na asfaltiranju tri ulice u Ripnju u dužini od 1.360 metara. Radove su obišli predsednik Opštine Voždovac Aleksandar Savić, predsednik Skupštine opštine Aleksandar Mirković, kao i članovi Opštinskog veća Ivana Tomić Ilić i Miloš Petrović.\nMarković je podsetio da je ravnomeran razvoj nešto na čemu rukovodstvo Grada insistira i dodao >> Pročitaj celu vest na sajtu SrbijaDanas.com << da se novac ulaže jednako u svaki deo Beograda.\n– Za nas nema podele na građane prvog i drugog reda, na one koji žive u centru grada ili u prigradskom naselju. Zajedno sa građanima smo izgradili 70 kilometara vodovodne mreže, posle više od 30 godina rekonstruisana je pijaca i fiskulturna sala u centru Ripnja. Takođe više od 35 kilometara nekategorisanih puteva je asfaltirano u vašem naselju, postavljena vertikalna i horizontalna signalizacija, a u potpunosti je rekonstruisan Dom zdravlja u Prnjavoru, kao i OŠ "Vuk Karadžić" – zaključio je Marković.


Pre svega Skupština je potvrdila te dala nadalje podršku radu Upravnog odbora Sokoja, ogromnom većinom od 78 članova Skupštine, odbivši sve neargumentovane navode članova koji su tražili njegovu smenu, pa i navode Nadzornog odbora u vezi sa postupanjem Upravnog odbora, kada su u pitanju aktivnosti direktora Sokoja u vezi sa kupovinom obveznica Republike Srbije.\nU tom delu, Skupština Sokoja je podržala, opet velikom većinom od 80 glasova prisutnih članova, sve dosadašnje aktivnosti direktora Sokoja u vezi sa obezbedjivanjem, kao i povećanjem prinosa na sredstva Sokoja koja stoje na računu Sokoja i nisu trenutno dospela za isplatu autorima i članovima Sokoja, kako kroz kupovinu obveznica, tako i kroz disperziju tih sredstava kod drugih kvalitetnih banaka, koje daju povoljne kamate.\nSkupština je nadalje odlučila da se sa takvom praksom direktora i nastavi, s obzirom da se povećava stepen obezbeđenja tih sredstava ( obveznice Republike Srbije su trenutno najkvalitetnija hartija od vrednosti u Srbiji, obezbeđene od Države u 100% iznosu ), ali i podiže naplata prinosa na ta sredstva na oko 30 miliona dinara, koja sva idu u raspodelu autorima i članovima.\nOdlučujući o predlogu za razrešenje Nadzornog odbora Sokoja, koje je takođe tražila grupa nezadovoljnih autora, Skupština je odlučila velikom većinom od 78 članova, da se ovaj organ Sokoja razreši i na taj način potvrdila svoju nesaglasnost sa dosadašnjim radom ovog organa. Savet autora, kao stručno telo Sokoja sa vrlo važnom ulogom u radu Sokoja, posebno u delu koji se odnosi na raspodelu tantijema autorima, nije razrešen, odnosno njegov dosadašnji rad je u potpunosti podržan od strane članova Skupštine, ogromnom većinom od 101. člana Skupštine koji je glasao da ovo telo nastavi sa radom i dalje.\nOvakvom značajnom podrškom, pre svega Upravnom odboru i direktoru Sokoja, ali i Savetu autora, stvoreni su uslovi za dalji stabilan rad Sokoja, kao i za realizaciju mnogih već započetih, kao i drugih planova koji se razrađuju sa ciljem da se od Sokoja napravi pristojna, moderna, pravična i efikasna organizacija, na korist svih njenih članova.


Može li „žica“ da spreči migracije - Centar za zaštitu i pomoć tražiocima azila / Asylum Protection Center\nDa zid neće sprečiti migracije, kažu i u nadležnom ministarstvu. Veruju da migranti neće ostajati u Srbiji.\n"Novi kolektivni centri se u Srbiji neće otvarati. Sadašnji kapaciteti su dovoljni. Cilj migranata iz Sirije, Avganistana i Pakistana nije Srbija, već Zapadna Evropa, tako da ih zid koji grade Mađari neće zaustaviti", rekao je Aleksandar Vulin, ministar za rad, zapošljavanje, boračka i socijalna pitanja.\nČinjenice su, međutim, da je broj migranata koji su od početka godine ušli u Srbiju nikad veći - čak 44 000, podaci su Centra za zaštitu i pomoć tražiocima azila APC/CZA. Dok ne nađu nove pravce kretanja ka Zapadu, veruju u toj organizaciji, migranti će ostajati kod nas.\n"Trenutno je lepo vreme, spavaju po šumama i parkovima i kada dođe hladniji period, neće moći da ostanu napolju", kaže Marea Grinvald iz Centra za zaštitu i pomoć tražiocima azila.\nNajviše migranata sada stiže u Kanjižu i Suboticu. Pokrajinski štab za vanredne situacije traži od tih opština da razmotre uvođenje vanredne situacije.\nKonstatujući da Srbija ne može da utiče na svoje susede da u dubini svoje teritorije podižu ili ne podižu zidove,Vulin je kazao da smatra da je ono što Mađarska radi pogrešnso i da daje pogrešnsu poruku svetu, Evropi i migrantima.\nNous avons 2169 invités et aucun membre en ligne\nVous êtes ici : O APC/CZA biblioteci Vesti Može li „žica“ da spreči migracije


Danas počinje nova sezone prve lige, Drina gostuje u Prijedoru – Zvornicki.ba\nObjavio: Autor : I.M. Objavljeno Aug 11, 2018\nUtakmicama prvog kola počinje nova fudbalska sezona u Republci Srpskoj.\nFudbaleri Drine sa znatno izmjenjenim sastavom gostuju u Prijedoru gdje će igrati sa domaćom ekipom Rudar Prijedora. Utakmica se igra u subotu od 18 časova.\nNažalost u prostorijama Kluba nije upriličena press konferencija kako bi se medijima saopštilo i tako navijače zvanično upoznalo sa ovosezonskim ambicijama Drine u prvenstvu.\nŠef stručnog štaba Drine Veljko Cvijetinović najavio je dopadljiv fudbal koji će biti lepršav i Drinu smjestiti u gornji dio tabele.\nFK DrinaFK Drina Zvornikfudbalsportveljko cvijetinovic


Dejan Savićević otkrio detalje karijere: Šta mu je Berluskoni rekao pre finala Kupa šampiona i zašto je Zvezda morala da kupi džempere da ga dovede!\nLegendarni fudbaler bio je gost emisije "Veče sa Ivanom Ivanovićem."\nLegendarni fudbaler Jugoslavije i Crvene zvezde, Dejan Savićević, bio je gost emisije "Veče sa Ivanom Ivanovićem"Iako se o njegovoj karijeri i igranju u Zvezdi i Milanu dosta zna, Savićević je otkrio još neke zanimljivosti.\nPROČITAJTE: Andrija Milošević ispričao toliko glup VIC da su svi u "Žikinoj šarenici" popadali od smeha! (FOTO)\nNjegov dolazak u Zvezdu je pratilo dosta kontroverzi jer je i Partizan takođe želeo da ga dovede, kao i Hajduk, ali je on dao reč Zvezdi.\nSAMO SA HTEO U ZVEZDU\n-Pitao sam se ja pre svega o dolasku, i odlučio sam da pređem u Zvezdu, dao sam reč i nisam hteo da pogazim. Najbolja finansijska ponuda je bila od Hajduka iz Splita, ali nekako mi je Beograd bio bliži od Splita, a Zvezdu sam voleo više od Partizana.\n-Nisam hteo da pogazim reč, i kad su videli moju odlučnost da pređem, odmah sam dobio poziv u vojsku. Takođe i Pančev je dobio poziv, jer smo nas dvojica bili najveće zvezde prelaznog roka, a onda da ne bi bilo sumnjivo, pozvali su i Bobana, Asanovića i još neke vrhunske igrače na odsluženje vojnog roka- kaže Savićević i dodaje:\n*Printskrin: Nova S\n-Da nisam otišao u vojsku igrao bi za reprezentaciju na Olimpijskim igrama 1988. i verujem da bi osvojili medalju - istakao je on.\nPRVI GOL U KARIJERI DAO ZVEZDI\nZanimljivo je da je debitovao za Budućnost protiv Zvezde i dao gol za pobedu.\n-Imao sam 16,17 godina i do tada sam Igrao po 15 ak minuta po meču, a trener Milutin Folić je skupio hrabrost i stavio me od početka, U 80 minutu neki otpadak sam uspeo da dohvatim i dam gol. Tako sam skrenuo pažnju fudbalske javnosti - kaže Savićević.\nDolazak u Zvezdu pratio je i zanimljivu trgovinu dve tekstilne industrije.\n*Sa Sinišom Mihajlovićem na proslavi jubileja Barija / FOTO: Tanjug / AP\n-Predsednik Zvezde bio je tada Miloš Slijepčević, aon je bio je direktor svih robnih kuća u Beogradu i samim tim ljudi iz Podgorice su znali za to. Zato su videli priliku da se otarase nekih džepera Titeks. Tako da je jedan od uslova da ja dođem u Zvezdu bio i da se isprazne magacini sa tim džeperima i da se odnesu u Robne kuće Beograd.\nU MILANU GA NISU VOLELI U POČETKU\nKada je došao u Italiju nije mu bilo lako.\n-Dosta problema sam imao na početku, nekad je to bila najača liga, drugačiji sistem nego u Jugoslaviji. Drugi je to sistem gde svako zna u svakom trenutku gde treba da stoji, dok smo u zvezdi imali slobodu u igri. U italiji sistem 4-4-2 ge se zna sve gde ko treba da stoji. Bilo je nerazumevanje trenera koji me stavi neku utakmicu, pa pet ne stavi.\n*U reprezentaciji Srbije / FOTO: MN Press\n-Posle prve godine svi su bili protiv mene i trener i igrači i svi. Nisam bio izbor trenera Kapela, već je Berluskoni tražio da dođem. Jednom na kraju sezone došao sam na ručak u Milanelo, već smo uzeli titulu i izgubili finale od Marseja. Svi protiv mene, igrači i i trener, te kažu slabo pričam jezik, ne snalazim se. Sasluša ih Berluskoni i kaže "Savićević ostaje svi ste slobodni, a on mora da igra"\n-Posle šest meseci je sve bilo dobro, a inače bio sam prvi stranac u istoriji koji je odbio da sedi na klupi . Hteo je trener da me vodi u Brisel da sedim na klupi jer je moglo samo tri stranca da budu u postavi, ali sam odbio\n-Kasnije se sve sredilo i 1994. smo osvojili titulu prvaka Evrope i duplu krunu u Italiji - kaže Savićević i ističe:\n*FOTO: MN Press\n-Kapelo je imao težak zadatak, imao je tri Holanđanina u timu, plus Bobana i mene, a došao je i Papen. Nije me mnogo forsirao, ali vidim da je skoro pričao da sam u njegovom idealnom timu koji je trenirao.\nBERLUSKONI JE REKAO: AKO SI GENIJE, POKAŽI TO SUTRA\nPriča kaže da je pred finale Kupa Šampiona u Atini 1994. sa Barselonom Berluskoni rekao "Ako si genije dokaži to sutra"\n-Berluskoni je to finale prvo propustio u životu, zbog sednice Vlade, jer je Vlada trebalo da padne, pa su imali sednicu. Pa su ga tokom sednice izveštavali šta je bilo, nije mogao da veruje da je 4:0 i mislio je da ga zezaju.\n-Ostali smo u Atini tu noć, ostali smo do jutra i slavili titulu prvaka - kaže Savićević.


BalkanMagazin :: EPS najuspešnija srpska kompanija među 500 najboljih u CIE\nEPS najuspešnija srpska kompanija među 500 najboljih u CIE\nsreda, 13. septembar 2017 12:46\nPrema godišnjoj studiji koju je načinio Coface, u 500 najvećih kompanija u centralnoj i istočnoj Evropi spada i sedam srpskih, a od njih je najbolje plasiran EPS. Od srpskih firmi slede NIS, Fijat-Krajsler Srbija, Merkator-S, Telekom srbija, Delez Srbija i Srbijagas.\nNajuspešnijih 500 kompanija u centralnoj i istočnoj Evropi (CIE) ostvarilo je promet od 580 milijardi evra u prošloj godini, a među njima je i sedam preduzeća iz Srbije, prenosi Tanjug.\nNajbolje plasirana srpska kompanija je Elektroprivreda Srbije (EPS), koja je na lestvici uspeha skočila za 11 mesta, na 72. poziciju.\nPrema devetoj godišnjoj studiji o 500 najvećih kompanija u CIE, koju je načinio Coface, za EPS-om slede Nafna industrija Srbije (NIS) koja se nalazi na 94. mestu, Fijat-Krajsler Srbija je na 152. mestu, Merkator-S Novi Sad na 196, Telekom Srbija na 265. mestu, Delez Srbija na 271. a Srbijagas je na 362. poziciji.\nOd zemalja u CIE najveći broj uspešnih kompanija imaju Poljska, Mađarska i Češka.\nNajveće kompanije imale su smanjenje prometa i neto profita od 0,6 odsto, odnosno 3,1 odsto, ali su značajno povećale svoju radnu snagu, zapošljavajući 4,5 odsto ukupne radne snage u regionu, odnosno 2,24 miliona ljudi.\nCoface predviđa da će se rast u zemljama CIE u 2017. i 2018. godini oporaviti posle prošlogodišnjeg usporavanja, da će se popeti na 3,4 odsto, odnosno 3,3 odsto u narednoj godini, zahvaljujući stabilnom rastu privatne potrošnje, uz podršku stalnih poboljšanja na tržištu rada.


izbori u Makedoniji - Sputnjik Srbija\nDržavna izborna komisija Makedonije večeras je odbila i poslednji prigovor na parlamentarne izbore u toj zemlji.\nSocijaldemokratski savez Makedonije saopštio je večeras da VMRO-DPMNE Nikole Gruevskog „odlazi u opoziciju“, poručujući da su građani Makedonije glasali za promene.\nPripadnici VMRO-DPMNE i danas protestuju ispred sedišta Državne izborne komisije, koja već tri dana razmatra prigovore na izborne rezultate, a na jednom od transparenata oni su napisali „Donalde Trampe, mi te volimo“.\nZaev: Gruevski ne sme da formira novu vladu\nČelnik opozicionog SDSM-a Zoran Zaev poručio je danas da bivši premijer Nikola Gruevski i šef VMRO-DPMNE, koja je na proteklim vanrednim parlamentarnim izborima, prema prvim zvaničnim rezultatima, osvojila 51 mandat, ne sme da formira vladu, i pozvao ostale partije da se solidarišu sa tim zahtevom.\nMakedonija bi, posle vanrednih parlamentarnih izbora, do 31. januara mogla da dobije parlament i vladu, s tim da Ustav te zemlje ne definiše situaciju u slučaju da dve stranke osvoje podjednak broj poslaničkih mandata.\nAhmeti: Ljut sam, Albanci su izgubili mandate\nLider albanske Demokratske unije za integracije (DUI) Ali Ahmeti s ljutnjom je konstatovao da su Albanci izgubili mandate na vanrednim parlamentarnim izborima u Makedoniji.\n„Ukrajinski scenario“ je termin koji se poslednjih dana često čuje na skopskim i ulicama drugih makedonskih gradova, gde opozicione grupe demonstriraju protiv Vlade i odluke predsednika Makedonije da pomiluje optužene u skandalu oko masovnog prisluškivanja. Da li je takav scenario u Makedoniji moguć?


NUDILI MU DA GA ZAVALE: Dritan Abazović će biti pozvan na saslušanje zbog ponude od 21 milion EURA da ne ruši Đukanovića - Narod.ba\nNUDILI MU DA GA ZAVALE: Dritan Abazović će biti pozvan na saslušanje zbog ponude od 21 milion EURA da ne ruši Đukanovića\ncrna gora 7. Decembra 2020.\nGlavni specijalni tužilac u Crnoj Gori Milivoje Katnić izjavio je da će ispitati da li je bilo pokušaja političke korupcije u slučaju Dritana Abazovića. Katnić je za Dan rekao da će Specijalno tužilaštvo preduzeti aktivnosti radi provjere navoda koje je lider GP URA i potpredsjednik Vlade iznio u četvrtak u emisiji kod Petra Komnenića. – […]\nGlavni specijalni tužilac u Crnoj Gori Milivoje Katnić izjavio je da će ispitati da li je bilo pokušaja političke korupcije u slučaju Dritana Abazovića.\nKatnić je za Dan rekao da će Specijalno tužilaštvo preduzeti aktivnosti radi provjere navoda koje je lider GP URA i potpredsjednik Vlade iznio u četvrtak u emisiji kod Petra Komnenića.\n– Mi još uvijek nismo u posjedu tog snimka, ali ćemo ga svakako narednih dana pribaviti i odlučiti da li ćemo uputiti poziv Abazoviću radi obavljanja razgovora u svojstvu građanina kako bi nam saopštio svoja saznanja”, rekao je Katnić, prenosi portal CdM.\nKatnić je rekao da će Specijalno tužilaštvo preduzeti aktivnosti da utvrdimo da li je Abazoviću i ko nudio novac, da li je u pitanju politička korupcija ili nešto drugo i da li je slučaj iz nadležnosti Specijalnog tužilaštva.\nAbazović je tokom gostovanja u emisiji “Načisto” rekao da su tačne informacije da mu je nuđen novac – 21 milion eura, ali nije želio da kaže od koga.\nKRIVOKAPIĆ OPTUŽUJE: Đukanović ne dozvoljava mirnu tranziciju vlasti\nPredsjednik Crne Gore Milo Đukanović ne dozvoljava mirnu tranziciju vlasti i nastavlja u višegodišnjem maniru da državu tretira kao svoj feud, ocijenio je premijer te zemlje Zdravko Krivokapić. On se oglasio na Twitter povodom odluke Đukanovića da vrati na ponovno odlučivanje sve zakone koje je donijela Skupština na sjednici 29. decembra, među kojima su i […]\nĐUKANOVIĆEVI OSVETNICI: Zbog JEZIVIH PRIJETNJI Dritanu Abazoviću, policija traži pomoć Interpola, otkrivamo kakve poruke je dobio lider URA-e……\nU prijetećoj poruci Abazoviću poručuje da će biti zaklan. “Sa jednog profila na društvenoj mreži upućene su prijetnje lideru političke partije URA Dritanu Abazoviću, s čime je upoznata policija, koja je provjerama identifikovala R. Š. (69) iz Rožaja kao lice koje je putem jedne društvene mreže uputilo prijetnje Dritanu Abazoviću, o čemu su obaviješteni službenici […]\n“ODZVONILO” ĐUKANOVIĆU: Tri koalicije u Parlamentu Crne Gore podržale Krivokapića za mandatara nove Vlade!\nSvi poslanici nove parlamentarne većine podržali su lidera koalicije “Za budućnost Crne Gore” Zdravka Krivokapića za mandatara za sastav nove Vlade Crne Gore, saopšteno je iz Demokratskog fronta, Demokratske Crne Gore i Građanskog pokreta URA, javljaju Vijesti.me. Oni su objavili fotografije dokumenta sa potpisima 27 poslanika koalicije “Mir je naša nacija”, 10 poslanika koalicije “Mir je […]


Virgin Galactic odlaže komercijalne letove | Avio Press\nVirgin Galactic, kompanija koja planira da se bavi komercijalnim letovima u svemir, iste je prolongirala za četvrti kvartal naredne (2022) godine.\nKako su saopštili iz Virgin Galactica, sledi „period poboljšanja i modifikacije letelica“. Poboljšanje će trajati osam do 10 meseci, tako da će Unity 23 moći da leti najranije u drugoj polovini 2022. godine. Program poboljšanja je osmišljen da poboljša performanse i sposobnost leta za VMS Eve i VSS Unity.\nVirgin Galactic je dodao da promene rasporeda nisu povezane sa prethodnom istragom o potencijalnom nedostatku komponenata dobavljača koju je izvršila američka Savezna uprava za vazduhoplovstvo (FAA) u septembru 2021.\nSeverna Amerika Virgin Galactic


Pomeranje NATO ka istoku: Nova američka baza u Albaniji logistička centrala za Balkan – DnevniZurnal\nPomeranje NATO ka istoku: Nova američka baza u Albaniji logistička centrala za Balkan\nby admin 05/02/2022, 18:56 2k Views\nAmerički general Dejvid Tabor najavio je će u Albaniji biti formirana vojna baza zbog njenog geografskog položaja, ali i odličnog partnerstva koje je SAD imala sa albanskim snagama za specijalne operacije.\nVojni komentator Vlade Radulović ističe da je u pitanju pomeranje vojnih kapaciteta NATO-a ka istoku i stvaranje logističke centrale za Balkan.\nPomeranje NATO-a ka istokutanju komandni centar za specijalne operacije SAD u Evropi i da neće sarađivati sa drugim savezničkim zemljama, osim sa Albanijom, ako ne bude postojao obostrani interes.\nTa baza će biti, po injegovim rečima, relativno mala sa 10 do 15 ljudi, za koju se očekuje da će biti podrška SAD ne samo u Albaniji, već i u zemljama regiona, uključujući Srbiju, Hrvatsku i BiH.\nPomeranje NATO-a ka Istoku\nVlade Radulović, vojni komentator, objašnjava da je u pitanju dalji nastavak jačanja prisustva NATO-a u regionu a suština je, kako kaže, izmeštanje ranije linije koja je držala pravac Nemačka—Italija.\n„Ta linija se sada pomerila na istok i u skladu sa tim NATO posmatra dalja jačanja svojih kapaciteta ne samo u Albaniji, već i u dugim zemljama regiona, kao što su Bugarska ili Rumunija. Kada je Albanija u pitanju, ja ovo ne posmatram mimo priče oko obnavljanja vazduhoplovne vojne baze Kučov u Albaniji, u koji NATO ulaže 51 milion evra, kako bi mogla biti korišćena za operacije Alijanse. Radovi će obuhvatiti obnovu piste i hangara, kako bi bazu, 80 kilometara južno od Tirane, mogle da je koriste Albanija i NATO za operacije snabdevanja, logistiku, obuku i vojne vežbe.\nBaza je izgrađena pre više od pet decenija, kada je Albanija imala bliske odnose sa Sovjetskim Savezom i koristili su je bombarderi Il-28 i lovci MiG-17. S druge strane, ovu novu mini bazu NATO-a ne treba posmatrati ni izdvojeno od poligona Krivolak u Severnoj Makedoniji i njegovog osposobljavanja, takođe od strane NATO-a“, objašnjava Radulović.\nLogistička centrala za balkanski region\nOvde se radi dakle, dodaje on, o rešavanju nekih logističkih pitanja i svega onoga što tu priču prati.\n„Koji će njihov zadatak tačno biti, mi to ne znamo — to znaju samo oni. Međutim, mislim da će tu svakako jedan deo odlaziti na segment koji se tiče saradnje sa albanskim oružanim snagama i unapređenja njihovih sposobnosti i kapaciteta, s jedne strane, a sa druge prosto pokrivanja dešavanja u širem rejonu Balkanskog poluostrva, dakle, Balkana u širem kontekstu“, objašnjava naš sagovornik.\nRadulović ističe da nije eksplicitno navedeno da li će se ova baza baviti obaveštajnim poslovima, već da je navedeno ono što inače podrazumeva rad specijalnih snaga — elitne jedinice koje se mogu koristiti iza neprijateljskih linija, za otkrivanje i borbu protiv neprijateljskih ciljeva visoke vrednosti, kao što su artiljerija i raketni položaji.\nNeuporedivo sa Centrom u Nišu\nNjihov opseg zadataka uključuje i spasavanje talaca i evakuaciju ljudi u slučaju vanredne situacije, kao i hapšenje ratnih zločinaca, borbu protiv terorista klasičnih borbe protiv terorizma, kriminala i tako dalje.\n„Na kraju krajeva, jedinice za neke duge operacije koje se bave obaveštajnim poslovima postoje i u drugim postavama NATO-a, odnosno, u skoro svim jedinicama pa i onima na Kosovu i Metohiji u okviru Kfora. Tako da ni u tom aspektu to ne bi predstavljalo nešto posebno novo“, ističe on.\nRadulović takođe smatra da ne treba nikako dovoditi u vezu Rusko-srpski humanitarni centar u Nišu sa osnivanjem ove baze u Albaniji, što je istakao i američki general Dejvid Tabor.\n„Ne bih te dve stvari dovodio u vezu, a koliko znam, to su plasirali albanski mediji. To ne može ni da se poredi, jer se radi o dve suprotne stvari: jedna je konkretno zadužena za sektor vanrednih situacija, a druga se bavi snagama za specijalne operacije“, kaže on, dodajući da ostaje da se vidi da li će u vremenima koja su pred nama eventualno doći do promene namene.\nZa nas bi bili opasni ako bi umešali KBS\nS obzirom da je i naš sagovornik, a i američki general Tabor rekao da će se američki NATO specijalci u novoj bazi u Albaniji baviti i jačanjem albanske vojske, postavlja se pitanje da li i na koji način to može po Srbiju da bude neka pretnja.\nRadulović kaže u tome ne vidi neku opasnost za Srbiju, koja je i sama članica Partnerstva za mir i ima korektne odnose sa Amerikom.\n„Mi se sa njima ne slažemo u političkim pitanjima, posebno po pitanju statusa Kosova i Metohije, ali u vojnom smislu ta saradnja odlično funkcioniše.\nProblem bi bio da je reč o uspostavljanju neke institucionalne saradnje sa Kosovskim bezbednosnim snagama, za nas bi to bio problem. Međutim, ovde je reč o Albaniji koja je suverena država i koja sarađuje sa NATO-om u okviru svojih partnerskih odnosa, s obzirom da je njihova članica“, zaključak je Radulovića.\nPodsećanja radi, albanski premijer Edi Rama najavio je nedavno da će Američka komanda za specijalne operacije Evropa (SOCEUR) otvoriti bazu u Albaniji, a da će njena uloga biti da osigura veću saradnju s albanskim saveznicima, važan pristup transportnim čvorištima na Balkanu i veću logističku fleksibilnost.\nEvropska komanda SAD je 14. januara objavila da uspostavlja novi štab na Balkanu — jedinicu za specijalne operacije sa sedištem u Albaniji, kao deo zajedničkih napora američke vlade da poveća uticaj Zapada i obezbedi stabilnost u regionu.\nJedinica će biti odgovorna za obezbeđivanje interakcije između američkih i albanskih snaga, kao i za strateški pristup glavnim balkanskim vojnim centrima.


► Vulin: Za mir ćemo učiniti skoro sve\n"Srbija će ostati vojno neutralna. I nećemo da biramo. Ali ako nas veliki nateraju da biramo neka pažljivo gledaju šta su Srbi izabrali jer Srbi nikada nisu bili na pogrešnoj strani sveta. Mnogi veliki jesu", rekao je Vulin, a prenelo ministarstvo.\nObraćajući se na panelu "Interesi malih i srednjih zemalja i zajednička bezbednost", na Sjangšan forumu u Pekingu, Vulin je rekao da će Srbija kroz Partnerstvo za mir sarađivati sa NATO paktom, i kao posmatrač sa ODKB-om i neće dozvoliti nikome da ugrozi njeno "čelično prijateljstvo sa Kinom, Rusijom, Belorusijom, svim slobodnim ljudima i narodima".\n"Srbija neće ući ni u jedan pakt zato što smo odlučili da mi drugima nikada ne činimo ono što je činjeno nama. Mi nikada nećemo napasti nijedan slobodni i mali narod. Za mir Srbija će učiniti skoro sve. Za slobodu, Srbija će učiniti sve", naglasio je ministar Vulin.\nPodsetivši na NATO bombardovanje Srbije 1999. godine Vulin je rekao da postoje pokušaji da se nađe opravdanje za taj zločin i istakao da je za očuvanje svetskog mira potrebna reorganizacija UN ili koalicija voljnih koji bi pristali da se na njih primeni međunarodno pravo bez obzira na njihovu snagu.\n"Uprkos Rezoluciji 1244 UN priznali su lažnu državu Kosovo i sada velike sile zapada, koje su to uradile, hoće da stvore i 'vojsku Kosova'. Kažu da to rade da bi sačuvali mir. Kažu da će vojsku koju vode teroristi naoružati teškim naoružanjem. Kada kažu da to rade da bi sačuvali mir to je glupo i licemerno kao kada kažete da ćete u bebinu kolevku pustiti zmiju otrovnicu i reći da je to ekološki pametno", rekao je Vulin.\nOn je naveo da najveći problem nisu ekonomija, terorizam, ni klimatske promene, već je "jedini, skoro nerešivi problem sveta nestanak međunarodnog prava".


Potpisan protokol o saradnji u okviru faze II programa ROMACTED\nU Klubu poslanika danas je potpisan Protokol o saradnji između Saveta Evrope, Ministarstva za ljudska i manjinska prava i društveni dijalog i Grada Subotice u okviru faze II programa ROMACTED, zajedničke inicijative Evropske komisije i Saveta Evrope, koji se realizuje na području Zapadnog Balkana i Turske. Protokol su potpisali ministarka za ljudska i manjinska prava i društveni dijalog, Gordana Čomić, šef misije Saveta Evrope u Beogradu, Tobijas Flesenkemper, i u ime Grada Subotice član Gradskog veća i predsednik Saveta za unapređenje položaja Roma i Romkinja, Ilija Đukanović.\nSve strane potpisnice dokumenta su saglasne da razvijaju partnerstvo u unapređivanju položaja romske zajednice na lokalnom nivou i da doprinose kreiranju, sprovođenju i nadgledanju mera, planova i projekata koje se odnose na Rome i Romkinje.\nGrad Subotica je uspešno implementirao i fazu I programa ROMACTED, pa je nastavak saradnje rezultat kvalitenog rada u prethodnom periodu.\nPored predstavnika Grada Subotice, protokol o saradnji u okviru faze II programa ROMACTED potpisli su i predstavnici Aleksinca, Apatina, Bača, Kostolca, Kragujevca, Kruševca, Lebana, Niša, Pirota, Prokuplja, Vrnjačke Banje, Zaječara i Opštine Zvezdara.\nFaza II programa ROMACTED počela je da se sprovodi u januaru 2021. godine i trajaće do decembra 2024. godine, finansiraju ga Evropska unija i Savet Evrope, a sprovodi Savet Evrope.


Srbija ima trećinu novca za obnovu posle poplava - 22.04.2015, Sputnik Srbija\nSrbija ima trećinu novca za obnovu posle poplava\nSrbija će do kraja sanacije posledica prošlogodišnjih poplava imati na raspolaganju oko 500 miliona evra pomoći, što je jedna trećina štete procenjene na 1,7... 22.04.2015, Sputnik Srbija\nvesti, marko blagojević, društvo\n20:55 22.04.2015 (Osveženo: 02:50 26.08.2021)\n© Sputnik / Ivan RadenkovićPoplave u Srbiji\nSrbija će do kraja sanacije posledica prošlogodišnjih poplava imati na raspolaganju oko 500 miliona evra pomoći, što je jedna trećina štete procenjene na 1,7 milijardi evra, izjavio je danas direktor Kancelarije za pomoć i obnovu poplavljenih područja Marko Blagojević.\n„Od novca koji će do kraja procesa obnove biti dostupan, većina još nije na raspolaganju, ali će biti“, rekao je Blagojević, istakvši da će obnova biti završena u potpunosti i da država prvi put sistemski pristupa rešavanju problema prevencije od poplava.\nPomoć dobilo 20.000 porodica\nBlagojević je naglasio da država „neće stati sa obnovom, sve dok ne bude izašla u susret potrebama svih koji su na bilo koji način pretrpeli štetu od poplava“.\nOn je podsetio da je poplavama u maju 2014, najvećim za 120 godina, bilo ugroženo 1,6 miliona ljudi iz dve trećine opština Srbije (119) i da je šteta iznosila 4,8 odsto bruto domaćeg proizvoda.\nVučić: Srbija će predano raditi na prevenciji poplava\n4 Mart 2015, 12:03\nBlagojević je na tribini o klimatskim promenama, u organizaciji nedeljnika „Vreme“ i Fondacije „Hajnrih Bel“, kazao da je nakon poplava blizu 20.000 porodica dobilo pomoć u novcu za obnovu oštećenih stambenih objekata u iznosu od 4,7 milijardi dinara.\n„Sazidane su 224 nove kuće, 164 porodice su dobile novac za novu kuću, na 97 lokacija je završeno ili se završavaju radovi na sanaciji objekata za zaštitu od poplava“, kazao je on i dodao da je obezbeđeno blizu 70 miliona evra za finansiranje izrade novih objekata za zaštitu od poplava.\nKlizišta najveći problem\nUskoro sanacija 58 klizišta u Srbiji\nBlagojević je ukazao da su sada najveći problem klizišta.\n„Postoji procena da je 25 odsto teritorije Srbije pod rizikom od klizišta, zbog čega se sada radi katastar klizišta, kako bi se znalo odakle i kakvi rizici prete“, rekao je on i dodao da se to radi uz pomoć UN.\nOčekuje i da će Studija o zaštiti od plavljenja u basenu Kolubare biti završena za 10 meseci do godinu dana, kako bi moglo da se spreči eventualno plavljenje.\nPo njegovim rečima, problem pri obnovi osim nepostojanja novca predstavljalo je i nepostojanje institucija i sistema koji bi mogao da odgovori na katastrofu tih razmera.\n5 April 2015, 20:45\n„Poplave nisu jedini problem Srbije. Po procenama UN, poplave su u poslednjih 25 godina u proseku Srbiji pravile štetu od 130 miliona dolara godišnje, a prosečne štete od suše u tom periodu bile su 500 miliona dolara godišnje“, kazao je on.\nBlagojević je najavio da će uskoro biti donet zakon o upravljanju rizicima od elementarnih nepogoda, koji treba na sistemski način da reguliše oblast upravljanja rizikom.


FBiH: Utvrđen Prijedlog zakona o penzijskom i invalidskom osiguranju\nVLADA FBIH: Utvrđen Prijedlog zakona o penzijskom i invalidskom osiguranju\nVlada Federacije BiH utvrdila je 9. septembra 2016. godine Prijedlog zakona o penzijskom i invalidskom osiguranju (PIO), saopštio je ministar rada i socijalne politike Vesko Drljača i podsjetio da je zakon temeljen na Strategiji reforme sistema PIO.\nOvaj zakon je na tragu ispunjavanja obaveza koje proističu iz Reformske agende.\nPrijedlog zakona brzo će biti upućen iz Vlade Federacije BiH u parlamentarnu proceduru, a po ministrovim riječima, moguće je da će ga tokom septembra razmotriti oba doma.\n"U tom slučaju, zakon bi možda mogao biti odobren u Parlamentu i do oktobra", nagovijestio je Drljača.\nVlada Federacije BiH uvažila je zahtjeve penzionera za blagovremenu isplatu penzija do petog dana u mjesecu i za zadržavanje sadašnjeg nivoa penzija bez obzira na priliv novca od doprinosa.\nPredviđeno je uvođenje trezorskog načina poslovanja u ovoj oblasti te bodovnog sistema kao novog načina utvrđivaja visine penzija, baziranog na stažu i uplaćenim doprinosima.\nNovim zakonom je proširen penzijski obuhvat, te su stvorene predispozicije za pooštravanje uslova za sticanje invalidske penzije.\n"Očekivanja su da udio ovih penzija padne sa sadašnjih 23 posto na 18 posto u sljedeće tri decenije", rekao je Drljača i dodao da su pooštreni su usloviza sticanje porodične penzije i uvedeno podsticanje potencijalnih korisnika na uključivanje u tržište rada.\nPremijer Federacije BiH Fadil Novalić naveo je da se ukida odluka Vlade o ukidanju Fondacije za održivi razvoj (OdRaz), čije će aktivnosti biti pridružene jedinicama u više ministarstava.\nPremijer je posebno naglasio da je Federalna vlada prihvatila informaciju o potrebi reforme u procesu registracije poslovnih subjekata u Federaciji BiH, čiji je cilj uspostava jednošalterskog sistema i omogućavanje elektronske registracije poslovanja.\nVlada Federacije BiH zaključila je da je to u skladu s Odlukom o provođenju Projekta unapređenja poslovnog okruženja i pristupa tržištu u BiH, donesenom u julu ove godine,u skladu s obavezama iz Ugovora o savjetovanju, zaključenog između Vlade FBiH i Grupacije Svjetske banke, odnosno Međunarodne finansijske korporacije (International Finance Corporation – IFC).\nPrema tom ugovoru, posebno dijelu koji se odnosi na smanjenje troškova i rizika za rad poslovnih subjekata, aktivnosti Vlade Federacije BiH obuhvataju i provođenje reformi procesa registracije poslovnih subjekata u Federaciji BiH.\nTo podrazumijeva uspostavljanje jednošalterskog sistema, čime će biti omogućena elektronska registracija i prijem zahtjeva na jednom mjestu, pribavljanje potrebne dokumentacije po službenoj dužnosti i koordinacija nadležnih institucija.\n"Među željenim ciljevima su skraćenje procesa registracije poslovnih subjekata na tri dana (ne uključujući registraciju PDV-a) za sve vrste društava s ograničenom odgovornošću, smanjenje neophodnih koraka za registraciju za 50 posto i smanjenje troškova registracije", rekao je premijer Novalić.\nCilj je i povećanje broja novoregistrovanih privrednih subjekata Federacije BiH za 15 posto, i to 18 mjeseci nakon implementacije reformi u odnosu na period od dvije godine prije reformi.\nDo kraja projekta ciljevi su i poboljšanje pozicije BiH u oblastima registracije poslovnih subjekata u izvještaju Svjetske banke o poslovanju i transpparentnosti rada Vlade Federacije BiH.\nFederalna vlada je imenovala dvanaestočlanu interresornu radnu grupu čiji je zadatak da, uz podršku Grupacije Svjetske banke, pripremi analizu postojećeg zakonskog i informatičkog okvira i predloži mjere, izmjene regulative i aktivnosti na uspostavljanju jednošalterskog sistema poslovanja i elektronske registracije poslovnih subjekata u Federaciji BiH.\nIzvor: Vebsajt BHRT, 09.09.2016.